
Magdalena Avădanei - s-a născut la 4 
mai 1946, în localitatea Ruginoas 
judeţul Iaşi. Urmează oala. 
gimnazială din satul natal, si Liceul 
Constantin Burca din Paşcani. 
Absolvă Facultatea de Farmacie din 
laşi în anul 1970 si se stabileşte in 
oraşul Roman, unde lucreaz 
domeriiul farmatiei. Este membr 
Societăţii de Istorie a Medicinei şi 
Farmaciei Epifanie Cozärescu, din 
Roman unde desfăşoară o activitate 
intensă, prezentând lucrări de 
_ specialitate; membră a Societății 
Culturale George Radu Melidon, 
preocupată fiind şi de activitatea 
culturală a oraşului Roman. 
Este. pasionată de călătorii, căutând 
locuri deosebite unde natura îşi 
păstrează farmecul ei-autentic,.şi unde 
amprenta istoriei se ri te la tot 
pasul. ~ 
ma expoziţie personală 
de fotografii realizate în locurile 
vizitate pe glob, în anul 2011, urmată 
de o a doua expozitie în anul 2017, cu 
imagini din călătorii. Pe plan 
profesional este preócupatá atât de 
noutăţile din domeniul farmaciei cât 
de i lăsată -de ۰ 
Participă la congrese, simpozioane şi 
ake manifestări pe plan r 
international. 
Citate “preferate: ,,Calé iile te - 
transformă” într-o persoană. modestă. 
Pentru. că iți dai seama de locul 
mărunt pe care-l ocupi în lume.” 
= Gustave Flaubert 


„Adevărata călătorie de descoperire 


nu înseamnă a căuta wei peisaje, ci a 
privi totul cu alți ochi” Marcel Proust. 

Prefata, 


Acolo unde natura încă păstrează nealterată frumusețea 
creaţiei, acolo o urmărim pe călătoarea planetară, dna Magdalena 
Avădanei, în periplurile anuale de căutare a frumuseţilor naturii, 
ascunse de civilizaţii destructive. Locuri noi, magice pentru orice 
Homo sapiens, pline de vigoarea primordială a ancestralului, 
neatinse de cohortele de turişti înarmaţi cu aparate foto, ci 
pretuite doar de cei profund iubitori de limpedea lumină emanata 
de sufletul naturii, ne sunt dezvăluite în acest volum de călătorie 
la extremităţile lumilor planetei albastre. 

În nordul continentului european călătorim în lumina 
aurorei boreale, printre fiordurile vechilor vikingi, în locuri unde 
se prezervă habitatul vieţuitoarelor zonei în parcuri special 
amenajate, departe de tumultul vieţii cotidiene. Traversăm apoi 
podișul Tibet, o lume a munților, în care spiritualitatea conduce 
existenţa locuitorilor, o lume fascinantă atât prin relieful muntos 
deosebit cât si prin meditaţia omului față de natură, Creator, 
cosmos, în mănăstirile locurilor. 

Kamceatka, o altă lume a contrastelor, cu piscuri rebele 
acoperite de zăpezi și o salbă de vulcani insirati pe tot cuprinsul 
peninsulei, cu râuri repezi şi vieţuitoare aflate în sufletul naturii, 
libere de orice atingere exterioară, ne este prezentată ca un alt 
reper de călătorie, cu specificul său. 

Trecând mai la sud descoperim Terra Australia, insula 
continent ancorată în trecutul magic al aborigenilor peste care s-a 
suprapus civilizația de secol al XXI-lea, cu preţuire fata de 
natură şi seninătatea luminilor sudice. 

Insula Paștelui, Rapa Nui, un popas in drumul către 
America de sud, un tărâm magic încărcat de relicvele 
civilizaţiilor trecute ce ne privesc prin ochii statuetelor megalitice 
plantate ca martori ai existenţei trecutului peste ani, mărturisind 
timpurile marilor întrebări despre lume și cosmos. 


Patagonia, avanpostul dinaintea continentului îngheţat, 
Antarctica, e o lume de trecere de la pajiştile verzi unde zglobiile 
lame îşi plimbă turmele în căutarea hranei înspre gheturile 
albăstrii de pe promontorii sau din largul coastelor oceanice. 

Magdalena Avădanei consemnează cu emoție şi bucurie 
această armonie dintre om si natură, miracolul - acel ceva divin, 
de dincolo de cuvinte, intraductibil. Autoarea știe să aprecieze, să 
vadă, să simtă vibrația naturii, să se alinte in adierea vântului, 
să-și bucure ochii şi sufletul cu parfumul, culoarea și liniştea 
primordială a peisajului, să contemple cu nesat tot ce i se oferă in 
stare pură, putându-se astfel număra printre aleşii sorții. 
Momente unice, simple, creează o simbiozá, respect faţă de 
natură gi cumva o conexiune cu divinitatea. Totul capătă alt sens, 
alt contur, viata este privită cu alţi ochi, autoarea transpunându- 
se într-o altă dimensiune, care mai ieri nici nu credea că există 
atât de aproape, atât de la-ndemână. 

Noi, oamenii, suntem singurele ființe care trăim sub 
semnul lui „a avea”, o posesie fără de măsură care ne guvernează 
vieţile, uitând să mai privim în jur, să vedem, să simțim. 
Autoarea ne sugerează că a venit timpul să începem să trăim 
paradigma lui „a fi”, asemenea căprioarei şi arborelui, liberi de 
tot ce ne stăpânește, în liniște şi armonie cu tot ce e lângă noi, 
încă neobservat. 

Un periplu care lasă imaginaţia liberă şi ne poartă în 
împărăţia naturii, cu simplitatea ei dar care ne invata adevăruri 
fundamentale ale acesteia: libertate, seninătate, vigoare si luptă 
pentru existență. O evadare din rutina cotidianului urban, cu 
siguranță într-o altă lume, mai curată şi mai autentică. 

O carte la superlativ, despre superlativul ce ne e tuturor 
aproape, accesibil şi tămăduitor, linistitor pentru suflet. 


Emilia Tufuianu 


Tara De Foc 


ianuarie 2016 


T= navigatori care au înfruntat primejdiile si 
necunoscutele depărtări au fost şi sunt pentru noi 
simboluri si eroi ai acelor vremuri: Magellan, Cristofor Columb, 
Charles Darwin şi mulţi alţii care au deschis şi au aprins 
imaginaţia unor elevi dornici de cunoaştere şi aventură. 

La şcoală se învăţa geografia cu harta fizica a lumii în fata si 
se dădea examen la sfârşit de clasa a IV-a. Am simţit o atracţie 
nemărginită pentru harta lumii şi mai ales pentru zonele foarte 
îndepărtate ale globului. Acele aşezări de la capătul lumii, Tara 
de Foc, Strâmtoarea Magellan, Alaska, Peninsula Kamceatka şi 
Noua Zeelandă, erau pentru mine nişte misterioase atracţii, 
inexplicabile pentru un copil. Le-am purtat în suflet încă din 
copilărie şi îmi reveneau în minte acele tainice chemări, acea 
atracţie neobişnuită care mă urmărea mereu. 

Aşa erau de bine fixate în imaginaţia mea, încât dacă cineva 
m-ar fi pus să le desenez, putin aş fi deviat de la realitate. 

Astăzi am împlinit un vis al copilăriei, copilul de demult a 
trăit emoția puternică, când a păşit pe urmele lui Magellan şi ale 
lui Darwin. 

Vreo doi, trei ani am căutat grupuri, care să ajungă în acele 
locuri, dar nu am găsit. Dorinţa să ajung acolo era aşa de mare 


Magdalena Avădanei 


încât am hotărât să merg singură, fără ghid, fără grup, doar cu 
nepoata mea. 

În anul 2007 vizitasem America de Sud, cu renumitul 
Pampas, cu numeroasele cirezi de vite, ce păşteau pe acest platou 
mănos. Gustasem şi faimoasa friptură argentiniană, ca şi plăcinta 
lor cu carne, espanados. O plimbare de o zi pe delta râului Parana 
în Buenos Aires, oraşul tangoului, din renumita zona La Boca. 
Am zburat apoi la faimoasa şi neasemuita cascadă Iguazu. 

Toate aceste vizite nu mi-au alinat dorința de a ajunge chiar la 
capătul lumii, în Tara de Foc şi în oraşul Ushuaia. 

Au trecut ceva ani, timp în care am fost în America de Sud, pe 
coasta Oceanului Pacific în Peru, Bolivia, Chile şi în Insula 
Paştelui, renumită pentru faimoasele statui Moai. Ushuaia 
rămăsese departe, încă un vis neîmplinit. 

O vorbă populară spune să fii atent ce îți dorești, că s-ar putea 
îndeplini. S-a confirmat acest lucru cu mine, atunci când am 
riscat să plec la drum în plină iarnă, fără grup, fără ghid şi alte 
măsuri de siguranță. 

Dorinţa să ajung la capătul lumii, era maximă. Nici vremea 
rea, nici lungul drum în necunoscut, nu au stat în calea împlinirii 
unui vis al copilăriei. 

Trebuie să mărturisesc că plecată la drum, nimic nu mai 
contează pentru mine: frig, ploi, drumuri foarte lungi, avioane 
schimbate, fus orar diferit de cel al ţării noastre şi multe nopți 
nedormite. Destinația finală este cea care îmi dă bucurie şi 
energie. 

Până a ajunge la capătul lumii, am avut fericirea să ating si 
alte puncte extreme ale Planetei. Înanul 2007 am realizat, cred, 
un record mondial. Spre sfârşitul lunii martie am parcurs drumul 
Bucuresti-Amsterdam, iar de acolo am luat avionul spre Africa 
de Sud, la Pretoria şi apoi la Capul Bunei Speranţe. 

Întoarsă acasă am trebăluit pentru pregătirile de Sfintele 
Sărbători Pascale şi după 14 zile am plecat în îndepărtata 
Japonie. Era luna aprilie, când cireşii sunt în floare, iar cireşii 
japonezi sunt speciali, cu floarea lor, sakura. 

În acelaşi an, spre toamnă, am depus actele la Budapesta, 
pentru a obţine o viză turistică în Australia. În ţară nu aveam 
consulat şi ca să nu pierd vremea fără viză am făcut înscrierea în 
America de Sud. 

Dar am primit târziu viza pentru Australia şi trebuia să renunţ 
la America de Sud. La început mi-au promis înlocuitor, dar în 
final m-au anunţat că pierd avansul plătit. Nu puteam să pierd 
banii depuşi, aşa că la întoarcerea din Australia şi Noua 
Zeelandă, am plecat în America de Sud. Nici acum nu pot să cred 
că la vârsta mea am putut să rezist la aşa un drum, la o diferență 
mare de fus orar de la răsărit la apus. În trei zile de la venirea în 
ţară din Noua Zeelandă am ajuns acasă, o zi la muncă şi apoi a 
treia zi la drum spre Bucureşti, cam cinci ore. În aeroport am luat 
zborul KLM spre Amsterdam şi de acolo spre Buenos Aires. Am 
traversat Atlanticul cu o durată de zbor cu avionul de 13-14 ore. 

Mă întrebam ce mă mâna în acest maraton al drumetiei, al 
zborurilor lungi şi al căutărilor în necunoscut. 

lată-mă, după aproape nouă ani, din nou în frumosul si 
ospitalierul oraş Buenos Aires, al cărui bulevard este unic în 
lume prin lungimea şi lățimea sa, Avenida 9 de Julio, renumitul 
bulevard al Libertăţii ce traversează oraşul. 

Sosisem în oraş cu zborul British Airways, într-o sâmbătă, 
când orașul era mai puţin aglomerat, farmaciile şi anumite mall- 
uri erau închise, iar liniştea pusese stăpânire pe oraş. Revederea 
acestei metropole m-a bucurat mult, mai ales că era dominată de 
o linişte parcă patriarhală. 

Arborii seculari, care străjuiau bulevardele, mai aveau puţine 
flori, mai ales cele de albastru intens ale jacarandei. 
Coronamentul bogat si verde al copacilor, dădea un farmec 
nespus străzilor. Acolo nu se practică toaletarea arborilor ca la 
noi, iar aceştia îşi păstreaza frumuseţea. 

Am revăzut zone pe care mi le aminteam ca ieri: Bulevard al 
Libertăţii, imens, pe care l-am parcurs din nou pe jos, cartierul 
La Boca, zona în care a început revolta afro-asiatică şi leagănul 
tangoului, devenit apoi emblema Argentinei. 

Viu colorat, cartierul La Boca a rămas la fel de neschimbat, 
cu scenele de revoltă, omniprezente, şi clădirile viu şi divers 
colorate. Deşi se află undeva la periferia oraşului, străzile 
cartierului erau curate, bordate de arbori inverziti, iar cafenelele 
de odinioară existau şi erau deschise. 

La balcoanele lor erau statuete ale comercianților de 
odinioară, foarte expresive, reușind să redea farmecul de 
odinioară. 

Oriunde în lume, în marile metropole, ridicate pe verticală din 
sticlă şi beton, acolo unde s-au păstrat intacte zonele vechi ale 
orașelor, farmecul sporeşte, parcă ar fi sarea şi piperul din 
mâncarea preferată. Î ziua următoare, fiind Duminică, am luat 
bilet la un autobuz supraetajat, pentru a vizita din nou oraşul, 
deşi în ajun colindasem oraşul până în cartierul La Boca, 
îndrumată de un GPS. Plimbarea cu autobuzul a durat trei ore, 
timp în care am stat pe scaun fotografiind şi făcând filme, si 
ascultând muzică specifică zonei. 

Este un oraş minunat, flancat de o parte de delta râului Parana 
si de cealaltă parte de canalul deschis pentru vapoarele ce vin din 
largul oceanului Atlantic. „Podul Femeii” a fost proiectat de 
arhitectul Santiago Calatrava, iar străzile înconjurătoare sunt 
numite după femei remarcabile. De pe pod se pot vedea mai 
multe clădiri foarte moderne - hoteluri, restaurante, blocuri de 
locuinţe. Datorită unui pilon care se înalță spre cer într-un unghi 
de 45 de grade, podul este comparat adesea cu un cuplu care 
dansează tango. lar în Buenos Aires poţi vedea oricând un astfel 
de cuplu, mai ales pe străzile din San Telmo. Pe malul canalului 
sunt multe şi frumoase clădiri din cărămidă roşie ce serveau 
odinioară pentru depozitarea mărfurilor. 

Pe lângă vapoarele ce aduc mărfuri şi imensele macarale de 
pe margine, pe apele canalului sunt mici gondole ce te invită la o 
plimbare, ca să iti amintească de faimoasa Venetie. Am savurat 
frumuseţea oraşului metropolitan ce găzduieşte o populaţie 
aproape cât a țării noastre cu tot cu suburbia. Cel mai plăcut în 
oraş este felul în care noile clădiri s-au armonizat cu vechea 

arhitectură, deosebit de frumoasă. Puţine metropole din lume au 
reuşit această integrare plăcută şi frumoasă, încât este greu de 
făcut delimitarea lor. 

Părăsim oraşul, după mai puţin de trei ore de somn, deoarece 
seara am fost la un restaurant pentru a-mi bucura privirea și 
sufletul cu faimosul lor tango. Dimineaţa, la orele 7, deja avionul 
decola spre destinaţia viselor mele. Din avion urmăream cu 
atenţie țărmurile Atlanticului, micile lagune create, micile insule 
rătăcite parcă în ocean. 

Spre prânz am ajuns în Ushuaia, oraşul de la capătul lumii. 
Înconjurat de munți înalţi, plini de zăpezi, desi era în plină vară 
australă, Canalul Beagle și un mic aeroport din lemn, au fost 
primele imagini văzute din avion. Un taxi ne-a dus la un hostel, 
situat pe strada principală, ne-am lăsat lucrurile si am plecat în 
port, să vedem vasele ce pleacă în larg si să ne potolim foamea. 
Am prins repede un vapor ce ne ducea spre farul de la capătul 
pământului şi la insulele cu cormorani imperiali, lupi de mare şi 
alte vieţuitoare marine... 

Ushuaia, oraş de la capătul lumii, a fost populat de indienii 
Ona, tribul Yamana. În limba amerindienilor, Ushuaia însemna 
„oraşul din adâncul golfului”. Aşezat în sudul Patagoniei, în fâşia 
îngustă a Americii de Sud, unde Oceanul Atlantic şi Pacific parcă 
îşi dau mâna, oraşul este brăzdat de vânturi foarte puternice. 
Vaporul înainta în largul oceanului destul de încet, valurile 
puternice făcând ca statul pe punte să fie dificil. 

În peisajul învolburat de valuri, au apărut la orizont insulele 
cu acele colonii de păsări, părând un peisaj de basm. Insulele 

erau mici, cu o suprafață redusă, cu mici denivelări, gázduind in 
partea de jos lei de mare, care își disputau gălăgioşi teritoriul şi 
haremul lor, iar în partea de sus a insulei, mii de cormorani 
imperiali erau la fel de gălăgioși. Vântul se intefea, pe măsură ce 
înaintam în larg a apărut la orizont şi Farul de la capătul 
pământului. Frumos colorat cu roşu şi alb, bătut de vijelioase 
valuri, părea desprins din călătoriile lui Jules Vernes. O emoție 
puternică pusese stăpânire pe mine, mi se părea că visez sau 
trăiesc o ficţiune. Eram pe urmele celor ce descoperiseră şi 
exploraseră aceste locuri. Magellan a denumit zona Tara de Foc, 
după focurile ce ardeau pe maluri, ca reper pentru băştinaşii 
plecaţi la pescuit in larg. Si un român, Julius Popper a explorat 
zona, făcând exploatări aurifere, cartografiere, colonizare si 
organizare civică a Ţării de Foc. Din păcate, după succesul său, a 
murit la 36 de ani, fiind implicat într-un proces cu mafia aurului. 
Lui i se datorează numele unor munţi şi vârfuri de munţi, cu 
rezonanţă românească (Sinaia, Manu, Silva, etc). 

Deşi mâinile îmi erau înghețate, am început să filmez şi să 
pozez aceste peisaje fermecătoare, această natură dezlántuitá. Era 
fantastic, ajunsesem acolo unde nu speram si mă simțeam atrasă 
în același timp de tot ce găsisem. Eram în drum spre Antarctica și 
vântul sufla năprasnic. Faptul că eram în larg şi Antarctica era la 
400-500 de km, a făcut ca emoţiile să mă năpădească din nou si 
nu cred că le voi uita vreodată. Trebuie să amintesc că în acest 
mic oraş de la capătul lumii, în anul 1833 a acostat primul vas, 
Beagle. Oraşul a fost transformat în închisoare, din 1881 pană în 
1947, când Juan Domingo Peron a desfiintat-o. 

După ce ne-am întors în port, am hoinărit pe străzile oraşului. 
Era târziu, spre seară, dar fiind vară australă, soarele mai era la 
orizont și afară era încă ziuă. Strada principală era dreaptă, având 
de o parte şi de alta clădiri mici din lemn vechi, cu magazine 
pentru suveniruri, cu cafenele şi restaurante. Strada era paralelă 
cu ţărmul, iar în port zeci de vase mai mari şi mai mici, de 
croazieră sau de mărfuri, stationau în amurgul auriu. 

În acest capăt de lume tot ce este produs consumabil se aduce 
de pe mare, ceea ce face ca preţurile să fie mari, pe măsura 
cheltuielilor. În afară de flori frumoase, înflorite, pe la case şi 
unde predomina lupinul, floarea lor naţională, nu sunt livezi sau 
terenuri agricole. Vânturile puternice din miezul verii pot să-ți 
amintească si de perioada de iarnă, care durează cu câteva luni 
mai mult ca la noi. 

Am trecut prin fata clădirii ce adăpostea Banca Patagonia, 
clădire cu specific american şi paşii m-au dus până la capătul 
străzii, unde am descoperit o clădire mai veche, impunătoare, 
„„Galeria de Artă”. 

Am fost surprinsă să aflu că de fapt fosta închisoare din 
Ushuaia, fost centru de detenţie pentru cei certati cu legea, a fost 
transformată într-un centru de mare atracţie turistică. 

La fel s-a întâmplat cu peste 200 de ani în urmă în Australia, 
ce fusese transformată într-un refugiu pentru cei pedepsiţi de 
lege, ca apoi să devină o fara cât un continent, cu o legislaţie 
robustă şi respectată cu stricteţe, o adevărată democraţie. 

Ne-am retras pentru un somn binevenit, ce m-a făcut să mă 
trezesc precum un prunc şi am plecat în Parcul Naţional al 
Ushuaiei, Parcul Tiera del Fuego. 

Un drum lung, cu un autobuz de epocă, pe un drum pietruit, 
ce a durat câteva ore. Am oprit în zona ,,trenuletului de la capătul 
lumii” şi am înaintat în mijlocul parcului, unde pe o hartă erau 
fixate traseele turistice. 

Alesesem un traseu de câteva ore, pe malul unui lac argintiu, 
ce separa Argentina de Chile cu lanţul Anzilor Cordilieri. 
Drumetia a fost ceva de neuitat! Nu erau marcaje, nu erau 
oameni, eram doar eu cu nepoata şi cu gândurile mele. 

Mergeam pe malul lacului şi mă întrebam cum voi recunoaşte 
zona de graniţă cu Chile. Mă urmăreau de dincolo de lac 
Cordilierii, cu crestele pline de ghețari şi zăpezi spre poalele lor. 
Apele lacului Roca unduiau, schimbându-și culoarea, sub razele 
soarelui, din verde în argintiu. Mulţi copaci cu coronamentul 
înclinat la pământ vesteau vânturile şi furtunile puternice care îi 
afectau. Era o linişte deplină, doar ciripitul păsărelelor te trezeau 
la realitate. Drumul, poteca propriu zisă, nu avea marcaje, doar 
malul lacului îmi arata drumul. 

Mă întrebam cum o să recunoaştem că am ajuns la graniță, dar 
imediat am zărit arbori seculari căzuţi la pământ si stânci imense, 
dislocate din stratul milenar al solului, care păreau a fi semnele 
recentului cutremur din Chile şi am ştiut că granița este pe 
aproape. Gândurile mele s-au adeverit, am mai mers puţin prin 
acest infern în care natura dezlantuita întorsese totul pe dos. 

Pe malul lacului, în faţa mea era o schelă din fier, simplă, ce 
avea agátatá în vârful ei o tăbliță care certifica granița dintre 
Argentina şi Chile. 

Eram fericită că atinsesem pe jos granița cu Chile, că am 
admirat acele peisaje deosebit de frumoase gi sălbatice, iar 
păsările ne-au dat un concert pe cinste. Tot efortul a fost bine 
meritat, mai ales că la un moment dat, la un popas am văzut niște 
temerari ce plecaseră pe lac cu bărci pneumatice. Prezenţa lor pe 
luciul lacului dădea un aspect deosebit acelui decor de natură 
sălbatică. Flora spontană era destul de abundentă dar nu era viu 
colorată, ca la noi. Domina culoarea albă şi cea galbenă, pe lângă 
verdele deschis al ierbii. Erau multe tufe de piretrum, ce seamănă 
foarte bine cu margaretele noastre şi multe tufe de bumbisori 
galbeni. Faptul că verile sunt scurte, plantele nu au timpul 
necesar procesării culorilor vii, mai ales că şi temperaturile nu 
sunt mari, în plină vară. Aşa arăta parcul de la capătul lumii... 

Târziu, spre seară, a venit autobuzul, care ne-a adus în oraş. 
Odată ajunsă, am hoinărit pe străzi, singură, încercând să 
interactionez cât mai mult cu acest „capăt al lumii”. 

Cu o populaţie redusă, oraşul era plin de turişti, dornici să-l 
viziteze, din acest motiv şi preturile sunt foarte mari. După 
drumetia făcută si după ceva cumpărături pentru cei dragi, dar 
mai ales vederi, m-am întors la cazare. Cred că am dormit ca un 
prunc ce şi-a văzut visul împlinit. 

Dimineaţa am plecat spre aeroport, în drum vizitând Muzeul 
de Istorie, unde erau expuse imagini cu scene din trecutul 
băștinașilor, ocupațiile lor şi lupta cu asediatorii pentru teritoriu. 

La capătul lumii 


La aeroport am luat avionul spre nord, spre granița cu Chile, 
în oraşul El Calafate, pentru a vedea Anzii Cordilieri şi ghețarii. 
El Calafate este un oraş turistic destul de mic, cu mici hoteluri, 
hosteluri şi multe agenţii de turism, fiind situat chiar la graniţa cu 
Chile. Are o stradă principală, străjuită de arbori seculari, cu 
multă verdeață şi tufe mari lignificate de lavandă, cum n-am mai 
văzut in alte parti ale lumii. 

El Calafate, un oraş parcă medieval, care îşi întâmpină 
vizitatorii în linişte şi cu multă ospitalitate. Am stat aici patru 
nopți, m-am bucurat de frumuseţea locurilor, de excursiile 
organizate de agenţiile de turism, foarte bine gândite. Iniţial, 
plecasem cu ideea să închiriem o maşină, dar raţiunea ne-a ajutat 
si am renunţat la timp. 

Agenţiile organizau excursii de o zi în parcurile naţionale din 
Chile cât si la ghețarii din Peninsula Magellan. A fost o bucurie 
când am reuşit sá achiziţionăm aceste excursii la un pret 
acceptabil. Am hoinărit în prima zi prin oraş, ne-am odihnit 
puţin, iar după amiază am făcut o plimbare în rezervaţia Laguna 
Nimez. Din partea de sus a oraşului unde am fost cazată, dar nu 
la hoteluri de lux, se vedea un luciu de apă imens de culoarea 
turcoazului. Era Lacul Argentino, paralel cu el fiind această 
rezervaţie, la care am ajuns pe jos, traversând tot oraşul. 

La un moment dat, în apropierea rezervației mi-a atras atenția 
o înşiruire de plopi seculari, care împrejmuiau o proprietate. 
Gândul m-a dus la poezia lui Eminescu „Pe lângă plopii fără sot 
şi la situația plopilor de la noi din fara, tăiați fără milă, ce 
odinioară umbreau drumurile judeţene. 

Rezervaţia era împrejmuită iar preţul de intrare era mare, dar 
motivat în acelaşi timp. Era o minune a naturii, un habitat natural 
cum puţine sunt în lume, o oază pentru tot felul de păsări, 
terminând cu colonii de flamingo. Departe de lume, în acest 
habitat cu mici bălți bordate de flori albe, ce păreau a fi semánate 
de om, cu o faună diversificată, care își avea fiecare arealul 
câștigat, crezi că esti în Paradis. 

Urmăream o pasăre care stătea pe un scoruş, să o fotografiez, 
şi am zărit doi pui cu pene, care îşi aşteptau părinţii. Am făcut un 
zoom ca să îi pot vedea mai bine, când din senin, deasupra mea 
plonjau două păsări mari, care m-au luat cu asalt. Am realizat că 
erau părinţii, pe care îi pozasem puţin mai devreme şi care îşi 
urmăreau odraslele. Am plecat repede din apropierea puilor şi 
păsările s-au liniştit. 

O lecţie, o experienţă la capătul lumii care mi-a arătat pentru a 
nu ştiu câta oară ce înseamnă instinctul matern de protecţie la 
păsări şi care la oameni se manifestă mai puţin pregnant. 

Am stat o după-amiază în acest mirific loc şi am admirat 
frumuseţea şi sălbăticia naturii. larba de stepă ajunsă la 
maturitate, cu spicele ei roşiatice, dădeau culoare acestui areal în 
care domina luciul albastru al apelor, florile albe de Piretrum şi 
galbenul bumbişorilor. Am ajuns şi la arealul cu flamingo, 
acelaşi lac albastru cu ape limpezi, mărginit de florile albe pe 
care eu le-am asemuit cu musefelul de la noi. 

Multe păsări erau în căutarea hranei şi se întorceau acasă, 
altele se mulfumeau cu peştişorii din lac. 


\ 
) 


‘La capătul lumii 


După gardul ce împrejmuia rezervaţia se întindea plaja 
îngustă a lacului Argentino. 

Culoarea apelor lacului parcă se schimba în preajma 
asfintitului dar cârdurile de lebede cu gâtul negru erau ca o pată 
pe luciul apei. Nu mai văzusem aşa o minune a naturii, nu ştiam 
că există aşa ceva, o adaptare fantastică la condiţiile de mediu. 
Sfânta mama natură a făcut această schimbare a albului imaculat, 
în negru, probabil pentru a le proteja în perioada rece, când 
negrul absoarbe razele soarelui, pentru că albul reflectă căldura. 

Pe insulițe mici, grupuri de rațe se adunau în vederea 
înnoptării, dar liniştea lor a fost tulburata de un câine vagabond, 
care ştia cum să le vâneze. Am fost bucuroasă că ele au fost 
vigilente şi au sărit în apă, dar câinele vânător şi-a continuat 
nestingherit drumul, ştiind că va găsi ceva hrană. 

Am plecat târziu din acest colt de rai de la capătul lumii şi am 
adus mulţumiri organizatorilor pentru grija ce o au pentru 
conservarea şi păstrarea acestui ecosistem paradisiac. 

Nu îmi pot stăpâni revolta față de ceea ce se întâmplă în 
frumoasa noastră Deltă, la felul cum se distruge, parcă voit, 
habitatul păsărilor şi flora de acolo. Ajunsă la hotel, am derulat 
prin fata ochilor acele frumuseți văzute şi am adormit cu gândul 
la acest mic paradis terestru. 

Dimineaţa următoare, la orele 5.30 eram deja în stradă, unde 
urma să vină autocarul ce ne ducea în Chile. Un drum lung, pe 
platouri din stepa Patagoniei, unde drumul nepietruit şerpuia 
printre mlaştini, păduri de arboret arse şi grupuri de guanaco 
(lame). 

În mersul autocarului urmăream şi familii de struti sălbatici. 
Peisajul era dominat de scaieti, foarte puţină verdeață, încât te 
miri cu ce trăiesc aceste viețuitoare. 

După ore şi ore de mers am ajuns la granița Argentinei unde 
au început formalitatile de ieşire, controalele severe si vizele. Am 
mai mers puţin şi am ajuns la graniţa cu statul Chile. Toţi 
pasagerii am coborât pentru un control sever, pentru declaraţii şi 
viză. Destul de neplăcut, dar ştiam că trebuie să trecem de acest 
disconfort. În sfârşit am scăpat de stres, am schimbat ceva valută 
si am ajuns în parcul national Turnurile de Piatră (Tores de 
Paine). 

După plata taxelor am intrat în parc şi deja se profilau la 
orizont impunătorii munți Anzii Cordilieri, cu vârfurile lor 
spectaculoase, acoperite de ghețari şi zăpezi veşnice, cu multe 
râuri formate prin topirea ghețarilor. Insotitorul de grup cunoştea 
bine arealul parcului, stabilind locurile unde vizibilitatea este 
bună şi ne-a îndrumat pe o potecă, mergând pe jos, până aproape 
de poalele munţilor. 

Fiind la înălţime, vântul bătea puternic şi cu greu reuşeam sa-i 
ţinem piept. Era un decor fantastic, nu ştiam unde să-mi opresc 
privirea şi aparatul de fotografiat. Turnurilele piatră se profilau 
în fata noastră, maiestoase, cu puţină vegetaţie şi vârfurile lor 
modelate de mama natură. Vânturile puternice din zona de 
coastă a Oceanului Pacific, ghețarii şi ploile i-au modelat în 
permanenţă, creând adevărate turnuri şi între ele o piramidă 
aproape perfectă. Fascinată de aceste turnuri, m-am dus cu 
gândul la Carpaţii Orientali, cu renumitele Pietrele Doamnei din 

M-ții Rarăului. Si acolo, ca si la noi, fenomenele naturale şi-au 
pus amprenta peste tot. Deci pretutindeni în lume natura este cea 
care modelează, transformă şi ne surprinde cu fantastica ei 
putere. 

Am privit turnurile de piatră din toate punctele cardinale şi am 
poposit la un lac format din topirea ghețarilor de pe ei. Un loc de 
popas, frumos, sălbatic, cu un pod de lemn ce ducea la un micut 
hotel, înconjurat de apele lacului şi multe flori sălbatice. Deşi 
preţurile erau mari pentru o noapte, camerele erau ocupate. 
Târziu, spre seară, am plecat spre cascada formată de râurile 
făcute de torentii de pe munţi. Apa era vijelioasă cu vârteje alb 
verzui, foarte rapide, parcă se grăbeau să nu-şi piardă farmecul. 
După ce am cumpărat ceva vederi cu aceste locuri, am plecat 
spre Argentina, unde am ajuns târziu în noapte. În minte îmi era 
imaginea acelor turnuri márete, care înfruntaseră vânturile, 
ninsorile, toate intemperiile naturii, rămânând falnice de milenii. 
Nu uitasem şi de turmele de guanaco venite la un luciu de apă şi 
nici acei strufi sălbatici ce populau acest areal. 

Aveam acum un alt vis împlinit, o altă mare bucurie dată de 
măreţia Anzilor Cordilieri. Îi mai văzusem, când am fost în 
Chile, dar acum era altceva. Un somn liniştit, fără griji şi cu 
bucuria visului împlinit care parcă mi-au făcut odihna mai 
uşoară. Eram pregătită să plec a doua zi în Peninsula Magellan, 
să văd unul dintre cei mai frumoşi şi mai mari ghețari, Perito 
Moreno. 

Dimineaţă, devreme, autocarul agenţiei de turism ne-a luat de 
la hotel pe toţi cei înscrişi şi pe cei răspândiţi prin oraş. Era o 

dimineaţă rece, iar drumul era destul de lung. În zare a apărut 
Lacul Argentino şi am mers pe marginea lui cam 50 km. Desi 
vremea nu a fost prea plăcută, era înnourat şi a început să plouă, 
însă frumuseţea lacului iti ridica tonusul şi nu mai conta ploaia 
de afară. Târziu am ajuns în parc, am plătit taxa de intrare şi am 
continuat drumul cu autocarul. 

Am mai mers ceva timp şi deodată a apărut la orizont, printre 
munți, imensitatea ghețarului care parcă plutea pe lac. Am fost 
sfátuiti să urcăm pe un vapor, pentru a fi aproape de ghețar, 
această imensitate alb-albăstruie, rămasă din timpurile glaciatiei. 
Mai văzusem ghețari în Alaska, în Golful ghețarilor, tot pe un 
vas, dar acesta mi s-a părut mai strălucitor şi mai expus topirii. 
Din când în când se auzea câte o bubuitură şi se vedea cum 
bucăţi mari de gheaţă se desprind şi cad în lac, apoi sunt duse de 
valurile lacului şi modelate, schimbându-și culoarea. Totul era 
magnific... 

Mici sloiuri pluteau pe luciul apei, dar imediat îşi schimbau 
culoarea, se duceau sub valuri, ca apoi să iasă din nou la 
suprafaţă. Un spectacol feeric de culoare, de sunet şi măreție. 
După ce am fost pe vas, aproape de acest munte de gheaţă, ni s-a 
propus să mergem pe o pasarelă. Pasarela era în partea de sus, 
dispusă în zig-zag cu platforme aşezate la locurile de panoramă 
de pe lac, dar avea multe ramificații şi se putea cobori spre 
ghețar. Cum îl priveam de sus, am văzut fisurile create de ploi, 
şiruri de fum negru, ce arătau fostele erupții vulcanice. La fel 
erau şi ghețarii din Alaska, erodati de intemperii şi cu multe 
vinişoare negre, mai ales la baza lor. 

Era impresionantă priveliştea lor, ceva măreț, nu mă säturam 
să pozez acest loc de vis. Nu ştim cât vor mai rezista aceşti 
ghețari, când transformările climatice sunt accentuate în toate 
colţurile globului. Aceste minuni ale glaciatiei, poate vor mai 
dăinui, mai ales Perito. 

El este o curiozitate pentru specialişti deoarece deşi se topeşte 
în timpul verii destul de mult, îşi păstrează totuşi volumul. Se 
pare că acele două râuri care îl alimentează îi menţin volumul. 
Este vorba de râurile Rico Sur şi Brazo Rico şi despre lacul 
Argentino. Acestea îngheaţă în iernile lungi şi compensează 
topirea ghețarului din scurta vara australă. 

După un timp, ploaia s-a oprit şi soarele ne-a bucurat cu 
razele sale ce cădeau pe ghețar schimbändu-i culoarea, din alb in 
albastru-verzui. Târziu, norii s-au ridicat şi s-au ivit crestele 
munţilor Anzi, din care cobora ghețarul, cu o suprafață de 35 km. 
După ce am privit, electrizată parcă, acea minune a naturii, am 
plecat urmărind acea privelişte până a dispărut în zare. 

Era apogeul excursiei mele, împlinirea unui vis, a unei 
chemári neintelese. Ne-am întors în El Calafate, târziu, în noapte, 
la fel după cum plecasem. A doua zi, seara, am servit la un 
restaurant faimoasa friptură de vită argentiniană. Mai servisem la 
o fermă (estancia) friptura de vită din mugur de piept, care era 
delicioasă, apoi friptura de pulpă de vită şi nici de această dată nu 
s-a dezminfit renumele acestui preparat. Dimineaţa următoare 
eram deja în aeroport în zborul spre Ushuaia şi de acolo spre 
Buenos Aires. 

Trecut-au zece zile şi drumul la capătul lumii s-a sfârşit. 
Emofiile, bucuriile şi imaginile adunate cu ochii minţii şi cu 
sufletul îmi vor rămâne vii în amintire, peste vremuri. Aeroportul 
din Ushuaia este de dimensiuni mici, o construcţie rezistentă la 
vânturi, dar plină de turişti. După două ore de aşteptare, am luat 
avionul spre Buenos Aires. Am ajuns noaptea în oraşul 
metropolă şi dimineață am mai făcut ceva cumpărături. Fiind luni 
era destulă aglomeratie pe străzi, argentinienii erau îmbrăcaţi 
Sumar, de vara, îşi vedeau în linişte de cele cotidiene. 
Îmbrăcămintea lor era lejeră, nu elegantă si stridentă ca la noi, iar 
circulaţia era destul de intensă, dar nu am auzit vreun claxon şi 
nici nu am văzut vreun accident. 

Toleranta şi calmul lor îi fac să îşi trăiască viata mai simplu, 
mai uşor, nu într-un stres continuu ca la noi. La prânz, un taxi 
ne-a dus la aeroportul internaţional deoarece seara anterioară 
venisem din Ushuaia, pe aeroportul continental. 

La aeroport era destulă aglomeratie, dar aeroportul fiind 
foarte mare, fiecare pasager se îndrepta spre poarta sa de plecare. 
După check-in şi după puţin timp eram în avion, la geam, unde 
timp de 14 ore am traversat Atlanticul şi am ajuns la Londra. 
Acolo, după alte cinci ore am avut zborul spre Bucureşti şi din 
Bucureşti, alte cinci ore cu maşina până acasă. Am parcurs cam 
30.000 km în 10 zile, dar nu am simțit nici oboseală, nici durere, 
nici foame, somn sau alte neplăceri omeneşti. 

Totul parcă a fost un vis, o evadare din cotidian, un destin 
împlinit, o cale ce trebuia parcursă, ca să îmi încununez călătoria 
în jurul lumii. 

Tărâm fără de legi - Alaska 


ândul mă poartă mereu spre locurile de pe glob care 

încă mai păstrează intactă natura virgină, unde omul o 
protejează şi convietuieste simplu cu ea. Acolo, la celălalt capăt 
de lume, opus Țării de Foc, in nord, spre Marea Bering şi 
strâmtoarea cu acelaşi nume, este acel ținut de poveste, cu legile 
nescrise ale naturii. Se pare că în perioada lungilor ierni polare 
acea strâmtoare era pod de gheaţă pentru cei ce migrau din Asia. 
Aşa se explică că acel capăt de nord al Americii a fost populat de 
ruşi. De fapt primii locuitori ai acestor zone au fost eschimoşii, 
numiţi şi inuiti, care erau stăpânii calotei de gheață polară. 
Acolo, cu mii de ani în urmă, s-a populat zona, păstrându-se 
intactă natura. Este vorba de mirifica Alaska, cumpărată de 
către Statele Unite ale Americii de la Imperiul Rus în anul 
1867. Un loc unde natura sălbatică este de o rară frumuseţe, atât 
în zona insulelor Aleutine cât şi în partea continentală. 

Plecasem în Alaska împreună doar cu o prietenă, căreia ii 
insuflasem frumuseţea călătoriilor. Drumul a fost foarte lung, un 
bilet tip circuit București - Londra - Dallas - Seattle, capitala 
statului Washington. Eram destul de emotionatá de această 
călătorie fără grup, fără ghid şi aşa la mare distanță de casă. Am 
avut noroc că în Seattle m-a aşteptat o cunoştinţă în aeroport şi 
am ajuns uşor la hotel. 

A doua zi, dimineaţă, eram în port unde un vas mare de 
croazieră îşi aştepta pasagerii. Eram două románcute rătăcite 

printre grupuri de englezi, francezi, japonezi şi de alte etnii. 
Dorinţa noastră de a ajunge în acest capăt de lume era 
primordială şi ne-am simţit bine că putem călători într-o aşa 
companie. 

Surpriza a fost mare când pe puntea vasului, la instructaj, 
cineva din echipă ne-a remarcat. După terminarea instructajului 
s-a apropiat de noi şi a început sa ne vorbească în limba noastră; 
era o româncă ce lucra pe vas de multă vreme şi s-a bucurat că 
au ajuns şi conationali de-ai ei acolo. Ne-am apropiat mult de ea, 
am aflat apoi că mai sunt şi alti români ce lucrau pe vas, aşa că 
ne vedeam zilnic cu ei, povestind ce mai este pe acasă la noi. 
Eram mândră că românii sunt apreciaţi şi au funcții cu mare 
responsabilitate pe vas. 

Vasul de croazieră era imens, cu peste 2000 de pasageri plus 
personalul de servicii. De pe vas puteam să admirăm zona de 
coastă a Americii de Nord. Crestele munților vulcanici, acoperiţi 
cu zăpezi veşnice, coboară panta abrupta, împădurită, încât 
munţii parcă răsar din mare. Este zona în care în scurta vară 
polară, se dezvoltă o floră deosebită, iar o diversitate de vietati 
vin să-şi crească urmaşii, departe de lumea dezlantuita si de 
vânătorii de trofee. 

De la mii de kilometri distanță sosesc în apele puţin încălzite 
de curenţii calzi din sud, balenele cu cocoasä şi balenele Orca. 
Înotătoarele dorsale ale acestora se ridică deasupra apei în acest 
mod făcându-şi simțită prezenţa. 

Acest decor, ca un spectacol magic, a fost sursă de inspiraţie 
pentru bijutierii din zonă. Doar jetul de apă ce-l aruncă nu a putut 
fi model pentru meşterii aurari, dar oferă o privelişte deosebită. 
Numeroase specii de păsări se cuibăresc pe malurile înalte şi 
stâncoase, la distanță de prădători. Mai deosebite între ele erau 
pufinii, numiţi şi clovnii oceanelor, păsări aflate în lista speciilor 
pe cale de dispariţie, un fel de papagali mici, cu ciocul roşu, 
vulturii codalb, care isi fac cuiburi din crengi de copac, 
viguroase, pe coronamente înalte. Sunt maiestuoşi, cu anvergură 
mare a aripilor, sunt fideli şi îşi cresc cu grijă puii. 

Oraşele înşirate pe coasta Americii sunt cu specific rusesc, cel 
mai reprezentativ fiind oraşul Sitka. Majoritatea localnicilor sunt 
ortodocşi şi au păstrat vechea biserică din lemn, cu toate 
podoabele ruseşti. Este un oraş liniştit, la poalele munţilor 
vulcanici, cu stradute înguste si un aer curat, ozonat. Mici nori 
albi se ridicau deasupra pădurilor, oferind oraşului un farmec 
aparte. Mica bisericuţă se afla pe strada principală şi aveai 
impresia că eşti undeva în zona de munte a României. Mici 
magazine de bijuterii şi de blănuri stârneau curiozitatea turiştilor 
(fiind în zona cu cele mai vechi mine de aur, numărul şi 
diversitatea bijuteriilor era mare). Să nu uităm că în perioada 
goanei după aur, Alaska a fost una dintre ţintele predilecte ale 
explorărilor. 

Vasul mergea noaptea spre cel mai mare culoar de apă din 
lume, iar ziua, acosta în porturi. Aşa am ajuns în capitala 
Alaskăi, în oraşul Juneau. Este unul dintre cele mai frumoase 

oraşe, cu cea mai mare suprafaţă din Alaska. Aşezat în zona de 
deal, are multe strädufe înguste, ce şerpuiesc spre înălțimi. 

Orașul Juneau, care a fost denumit după numele unui căutător 
de aur, Joe Juneau, a fost cândva zona unde era cea mai mare 
exploatare auriferă din America. 

În anul 1906 s-a descoperit aur în zonă și a început o 
exploatare intensă, 33 de mii de kg de aur fiind scoase la 
suprafaţă. Munţii vulcanici din zonă au cele mai înalte vârfuri din 
America de Nord, renumit fiind muntele vulcanic McKinley, al 
cărui vârf a fost escaladat de brasoveanul Ulise Galu. Curios este 
faptul că a ajuns în zonă şi marinarul Merica Hlatcu, din 
Botoşani, stabilit de ceva vreme în Alaska, care a candidat pentru 
funcţia de guvernator. Se vede bine că pământul este rotund si 
românii noştri au ajuns în cele mai îndepărtate zone ale lumii. 

În oraşul Juneau o mare curiozitate o reprezintă grădina 
glaciară. Este o zonă muntoasă, cu păduri seculare de conifere, 
străbătută de un drum în serpentine care duce pe creastă. De sus, 
se deschide printre ramuri o priveliște superbă asupra golfului. 
Jos, la poalele muntelui, o frumoasă gradină de flori multicolore 
şi ferigi verzi pitice, iti rásfatá privirea. Pare o oază de culoare în 
această pădure seculară, bine conservată. După ce ieși din 
pădure, te întâmpină o expoziţie de flori în aranjamente frumoase 
şi divers combinate 

Oraşul Ketchikan este oraşul culturii americane străvechi. 
Aşezat pe insula Revillagigedo, are un farmec deosebit şi deţine 
cea mai mare colecție de stâlpi totemuri, de muzee şi centre 
culturale. 

În Alaska se păstrează tradiţiile şi obiceiurile tribale ale 
băştinaşilor, indienii Tlingit, Haida şi Tsimshian. Totemul este 
un simbol al acestor tradiţii, el fiind întâlnit în pieţe sau pe stradă, 
în faţa unor clădiri. 

Nici unul nu seamănă cu altul, având o diversitate de culori şi 
de figuri reprezentate. Totemul este un obiect ce reprezintă un 
animal, o plantă, o pasăre şi un cap de om, aşezate într-un anumit 
mod. Este folosit ca emblemă a unui grup tribal, el amintind 
despre originea lor sau despre trecutul lor mitologic. Sunt 
specifice Americii de Nord, dar s-au răspândit şi pe alte 
continente inclusiv în Europa şi în Asia, zona arctică. Totemul 
este o parte din ființa noastră, care ne conectează la mama natură 
Şi păstrează vie legătura cu strămoşii noştri. Din lista animalelor 
prezente în totemurile amerindienilor amintim vulturul, şoimul, 
căprioara, delfinul, broasca ţestoasă, bufnița, antilopa, şarpele - 
care reprezintă un simbol al tenebrelor naturii, dar si al 
transformării, fluturele - simbolul vieţii şi al speranţei sau corbul 
- pasăre magică, simbol al profetiei şi al înţelepciunii. 

Totemurile sunt răspândite la tot pasul prin oraş, fiind diferite 
ca mărime, culoare şi compoziţie. Impresionant este muzeul 
totemurilor, unde erau păstrate sub sticlă totemuri din anii 1600, 
ce erau confecţionate din arbori mari, având sculptate figuri de 
oameni şi păsări. În colţul încăperii era un totem imens, care mi-a 
atras atenţia, nu prin colorit, ci prin faptul că în vârf avea sculptat 
un făt, în mărime naturală. Cred că era vorba de obiceiul de a 
jertfi noi născuţi, în triburile de amerindieni. 

Oraşele erau înşirate pe culoarul Inside Passage, cel mai lung 
culoar de apă din lume, situat între munţi şi coasta British 
Columbia. Ele sunt mici porturi cochete, cu munţi înalţi, plini de 
zăpezi veşnice, înconjurați de nori albi ce se ridică mereu spre 
cer, acoperind vârfurile înalte. Aerul curat, ozonat, şi liniştea ce 
te înconjoară, te poartă cu gândul spre începuturile lumii, acele 
timpuri când civilizaţia nu a alterat frumuseţile naturii.. 

Prezenţa totemurilor dă un farmec aparte acestor mici porturi 
maritime. Mai văzusem prezente totemuri în America de Sud şi 
în Australia, dar nu la dimensiunea acestora din America de 
Nord. 

Vizita în aceste oraşe te invită parcă la meditaţie. Putin 
aglomerate, înconjurate de ape curate şi limpezi, cu munţi înalți, 
acoperiţi de păduri seculare, unice, unde urşii grizzly sunt 
stăpâni. Ei coboară doar la pescuit de somoni şi se retrag în 
liniştea pădurilor. 

Aerul curat, nepoluat ca în marile metropole, parcă te trezesc 
la viaţă, te înviorează şi nu mai simţi oboseala drumului. Stăteam 
şi admiram vârfurile lanţului muntos, când acoperit de nori, când 
încălzit de soarele ce îşi reflecta razele pe ghețarii din înălțimi, 
iar văzduhul era străbătut de acei maiestuoşi vulturi, al căror cap 
şi coadă albe îi fac vizibili în zborul lor de la distanţe mari. Ei 
sunt vulturii codalb, reprezentativi pentru zona arctică. 

Se spune că în nord sunt insule fără de legi, acolo locuiesc 
oamenii care iubesc natura şi ştiu cum să convietuiascá cu ea. 
Sunt iubitori de pace şi respectă legea sfântă a strămoşilor lor, în 
care natura era protejată, fără a avea nevoie de organizaţii 

ecologiste, ca la noi. Vechii localnici ştiau din tată în fiu că de 
vor distruge natura, nu vor mai avea unde locui. De aici gândirea 
sănătoasă a vechilor locuitori ai acestei zone. 

Am părăsit zona locuită şi am pornit cu vaporul în golful 
ghețarilor, o deschidere de apă în care ghețarii parcă coborau din 
munţi. Era prima dată când vedeam un perete imens de gheaţă, 
alb albăstrui, din care se desprindeau mereu sloiuri mari, ce 
pluteau apoi în larg. Era ghețarul Hubbard, unul dintre cei mai 
mari ghețari, alături de ghețarul Mendenhall. 

La întoarcere am intrat în apele Oceanului Pacific, unde 
urmăream valurile lăsate de vapor şi culoarea apei oceanului. 
Aceasta se schimba mereu, în funcție de lumina soarelui, iar spre 
prânz imensitatea oceanului era de culoare argintie imitând 
culoarea unei băi de mercur. Nicio vietate, nimic în jur, eram 
prea departe de țărm ca să vedem vreun pescárus în zbor. Intr- 
una din zile am zărit la orizont un petrolier dar distanţa era aşa de 
mare încât părea că stă pe loc. 

Trebuie să reamintesc că în Alaska sunt mari rezerve de petrol 
şi au fost zăcăminte mari de aur. Exploatarea aurului s-a făcut în 
mine, în perioada goanei după aur. Aurul se găsea în apele 
râurilor şi se extrăgea aşa cum se extrăgea în România, la Roşia 
Montană. 

Priveam de pe puntea vasului răsăritul soarelui în zori şi mi se 
părea ireal de frumos prin coloritul ce-l răspândea pe cer şi mai 
ales când răsărea după crestele munţilor. Eram de obicei singură 
pe puntea vasului şi urmăream spectacolul răsăritului de soare, în 
liniştea deplină a zorilor de zi. Fiind o mare iubitoare a naturii, 

eram fericită că pe planeta noastră albastră nu a pătruns 
buldozerul civilizaţiei moderne. 

Am mai întâlnit, tot în America de Nord, în S.U.A, aproape de 
graniţa cu Canada, în statul Montana, aceleaşi peisaje sălbatice şi 
aceeaşi grijă pentru conservarea naturii, dar aici, în Alaska 
imaginile par a se opri odată cu timpul, iar secundele fiecărei ore 
devin momente unice, locuri unde doar liniştea poate ţine locul 
cuvintelor. 

Dincolo de Cercul Polar 


Pa în viață, de copii, cu ceea ce învăţăm acasă si în 
școală... $i acum văd clasa în care invatam, hărțile 
aşezate pe pereţii clasei si îmi amintesc orele de geografie care 
ne captivau. Imensitatea globului pământesc, culorile pronunţate 
ale munților şi oceanelor s-au fixat în mintea mea de elev silitor 
şi curios fata de enigmele acestui pământ, înconjurat de ape. Ne 
atrăgeau curiozitatea locurile cele mai îndepărtate în care 
oamenii şi-au făcut așezări din timpuri imemoriale, adaptându-se 
la condiţii grele de trai. 

Cei doi Poli ai planetei cu temerarii exploratori, Tara de Foc 
şi Strâmtoarea Magellan erau alte curiozitáti care ne captivau. 
Dintre fenomenele naturii multe ne frământau minţile de copii 
dar Aurora Borealá era cea mai admirată gi neínteleasá. O 
comparam cu un voal fin întins pe bolta cerească, lăsată în voia 
vântului polar. Nu cred că am fost singura atât de captivată de 
acest fenomen unic al naturii, dar eu am păstrat-o în memorie şi 
am dorit să o vad, ca si multi alti căutători ai minunilor naturii. 

După ani şi ani, se trezesc în minte aceste emotionante 
amintiri şi pleci la drum, în căutarea lor. Asa am făcut, când anii 
au trecut si îndatoririle de elev, student si părinte s-au cam 
împlinit. Am pornit la drum spre a vedea și päsi pe acele 
meleaguri care mi-au bucurat sufletul şi mintea de copil. Mai 
întâi am colindat prin tara, la munte, la mare, în Deltă si din hotar 
în hotar, toată tara. 

Apoi am continuat cu mici drumeţii în țările foste socialiste, 
în Marele URSS, în zona de nord apoi în cea de sud... 

M-au purtat paşii în Nordul Rusiei, pe malurile Nevei, la 
Sankt Petersburg, apoi pe malurile râului Moscova cu mareata 
capitală, zidurile Kremlinului, Piaţa Roşie, Mausoleul Lenin, 
Universitatea Lomonosov, un adevărat oraș. Colinele Moscovei 
ofereau o privelişte superbă a orașului scăldat de apele râului cu 
acelaşi nume. 

Timp de patru ani m-am tot gândit să merg să văd Aurora 
Boreală si în sfârşit am reuşit în toamna anului 2016. A fost un 
vis împlinit, spre marea mea bucurie. O călătorie lungă, cu trei 
escale, cu nopți nedormite, dincolo de Cercul Polar, fără grup 
organizat, doar eu și nepoata mea. Am avut poate prea mult curaj 
să plec la așa un drum, dar aveam experiență acumulată, în 
ianuarie 2016 făcând călătoria în Tara de Foc şi în Patagonia, in 
aceeași formulă. Drumul spre Cercul Polar de Nord a fost destul 
de bun, zborurile lente, legături bune, fără turbulente prea mari. 
Am ajuns în ultima localitate după Cercul Polar de Nord, la 300 
km depărtare, crezând că vom găsi o aşezare mică, cu puțini 
locuitori şi destul de modestă. Aveam să aflu mai târziu că era 
denumită Parisul Nordului, că avea 76.000 de locuitori și cele 
mai nordice universităţi de pe glob. 

Acest oraş m-a impresionat prin fiordurile ce-l înconjurau, 
prin insulitele cochete legate de insula mamă, prin podurile în 
arcadă, foarte înalte si lungi, încât vapoarele de croazieră treceau 
pe sub ele fără să fie deschise, așa cum erau la Sankt Petersburg 
pe Neva. Ajunsesem seara în Tromso şi deşi eram obosită de pe 

drum, ne-am cazat şi apoi am plecat în oraş, spre a ne acomoda 
cu clima şi să vedem mijloacele de transport. Ziua deja era mai 
scurtă, noaptea se instalase când am ajuns la cazare și am zărit pe 
cerul senin frumoasa si gingasa „doamnă verde”. 

Era aurora, care se arăta în fâşii verzi dintr-un colt, apoi alte 
fâșii verzi au acoperit toată bolta cerească. Eram fascinată, nu 
puteam să cred că din prima seară voi vedea acea minune mult 
visată. Apăruse așa, deodată, în toată splendoarea ei, făcând un 
arc pe bolta cerească a nopții. Nu erau acele culori pe care le 
păstram în minte din copilărie, era doar verde, dar mi-a fost de 
ajuns. Am așteptat-o apoi în fiecare seară, ca pe ceva sfânt, sa 
apară şi mai frumos colorată, dar cerul era înnorat şi am așteptat 
mereu... 

După lungul drum parcurs şi după emoția dată de auroră, am 
adormit cu gândul la aceste magnifice fenomene ale naturii. Am 
plecat dimineaţă să vedem acest fermecător oraş de la capătul 
lumii si am fost foarte încântată de fiordurile ce înconjurau 
orașul, de insulitele mici din apropiere, de portul și podurile in 
arcadă ce traversau fiordurile. 

Nu mică mi-a fost mirarea când am traversat orașul prin 
tuneluri, care aveau sens giratoriu şi treceau pe sub fiorduri spre 
insulitele din apropiere. Tromso este un oraș frumos, cu o 
populaţie numeroasă, cu oameni primitori, cu o piață imensă, 
înconjurată de clădiri vechi, în general transformate în hoteluri de 
lux. Piaţa Centrală, cu o stradă pietonală, era la marginea portului 
Tromso, unde acostau vasele de croazieră si cele comerciale, ba 
era și o ambarcatiune NATO, cu elicopter pe punte. Din port se 

vedeau clădirile în stil tradiţional, din lemn, frumos colorate, iar 
pe malul celălalt al fiordului, silueta podului ce leagă insulele. 

Tot acolo colorează peisajul Catedrala Arctică, o construcție 
cu totul specială, imitând parcă ceva din ghețarii de odinioară, 
având forma unei colibe Sami, iar pereţii din fata si din spate 
sunt două vitralii imense. Fiind vopsită în alb, impactul vizual 
este deosebit. 

Mi-am organizat timpul pentru a vedea cât mai multe locuri 
frumoase din acest îndepărtat loc al pământului, aşa că am 
rezervat o excursie în fiorduri, să le văd cum arată în pragul 
iernii. Mai văzusem fiorduri în timpul verii, cu faimosul ghețar 
Briksdal şi renumita şosea Atlantic Road, o şosea ce uneşte 
câteva insule din Oceanul Atlantic, cu un pod construit în formă 
ovoidă, pentru a nu fi rupt de valurile puternice ale oceanului. 

Acum se aştepta venirea zăpezilor, care întârziau să apară, la 
fel ca şi renii ce nu coborâseră încă din zona arctică. Așa că am 
plecat la drum cu o masinutá mica de teren ce ducea spre fiordul 
rece patru turiști, dornici să vadă Nordul sălbatic. 

Eram însoţiţi de o ghidá, care era si şofer, mai târziu având sá 
aflu că este româncă, stabilită acolo după căsătoria cu un 
norvegian. Eram deci cinci persoane, un american, o poloneză și 
trei românce. Drumul era destul de greu, serpuind pe malurile 
fiordurilor, cu ape albastre și limpezi, cu mici fasii de pământ 
ocupate de localnicii zonei. Cásutele erau mici, frumoase, 
cochete, în acest peisaj milenar netulburat de zarva cotidiană a 
civilizaţiei. 

Parcursesem un drum lung, când deodată vremea s-a 
schimbat, soarele nu s-a mai văzut pe cer, a început o ploaie din 
senin. 

Pe măsură ce înaintam spre nord, a început o lapovitá deasă si 
nu mai vedeam nimic. Soarele şi-a făcut uşor simțită prezenţa pe 
cer, ploaia s-a rărit şi a apărut un curcubeu multicolor de o rară 
frumuseţe şi claritate. Urmăream aceste culori şi nu mică mi-a 
fost surprinderea, când am văzut pe boltă un semicerc perfect al 
curcubeului. Numai în locurile curate, departe de poluare, 
departe de imensitatea construcţiilor poţi vedea adevărata 
frumuseţe a naturii. 

Am poposit pe o plaja joasă, spre fiordul rece si am zărit în 
larg cocoasa unei balene iesita la suprafaţă să respire dar care 
imediat a dispărut, fiind obosită de drumul parcurs. În această 
perioadă a anului ele ajung în zonă la bancurile de macrou, care 
abundă în apele reci pentru a-și hrăni si creşte puii. 

Plaja era îngustă, sălbatică, dar un rând de pietre adunate în 
cerc, special pentru foc, ne-a permis să ne încălzim şi să 
preparăm ceva cald la grătar. Un ceai cald şi o cafea ne-au făcut 
să gustăm din plin acest moment petrecut la capătul lumii. 

Ghida noastră era o tânăra foarte pricepută şi doritoare să ne 
arate ce este mai frumos dincolo de Cercul Polar, acolo unde 
poposisem. Nu îmi astâmpăram privirea să plece spre orizontul 
îndepărtat, unde mereu apăreau când norii negri, când razele 
soarelui care luminau depărtările. Era ca un vis frumos, trăit 
departe de lumea dezlantuita. La plecare, din zona fiordului ne- 

am întors pe alte drumuri, la fel de frumoase şi luminate de 
soarele la amurg. 

Aproape de Tromso, am mai poposit pe malurile linistite ale 
unui fiord, care era şi un mic port plin de ambarcaţiuni. Se lăsase 
deja liniştea serii de toamnă. Culoarea galben auriu a copacilor 
parcă iti trezea melancolii. Târziu, spre seară, am ajuns în 
Tromso, oraș foarte mare, aşezat pe o insulă, înconjurat de alte 
mici insule separate de lacurile glaciare si de apele fiordurilor. 

Tromso este un oraş aflat la 300 km dincolo de Cercul Polar 
de nord, are două poduri mari ce leagă insulitele din jur de 
centrul vechi al oraşului şi o reţea de tuneluri cu sens giratoriu cu 
multe ramificații. 

Mare mi-a fost surprinderea, când a intrat autobuzul în tunel 
şi am văzut ramificatiile şi sensul giratoriu. Este un oraş vechi, 
port pentru plecări în expedițiile la Polul Nord, are cea mai 
nordică Universitate de pe glob, muzee şi multe hoteluri. Mulţi 
turişti vin să vadă cea mai nordică localitate din Scandinavia, vin 
să vadă luminile Nordului - „Frumoasa auroră” si „Soarele de la 
miezul nopţii”. Un adevărat spectacol este dat de primele raze de 
soare ce apar după lunga noapte polară. Toţi locuitorii serbează 
în stradă acest fenomen, când la orizontul întunecat apare o fasie 
luminoasă. Este semnul care arată sfârșitul nopţii polare. Vremea 
este foarte instabilă, dimineaţa răsare soarele peste munţii 
acoperii de zăpadă si apoi se înnorează si începe să plouă, ploaie 
care tine ceva timp. De obicei seara cerul se înseninează câte 
putin, parcă special pentru a lăsa să apară la orizont frumoasa 
nopții, Aurora. 

În așteptarea unei nopți cu cer senin, verificam mereu 
probabilitatea apariţiei aurorei și cum cerul era mereu înnorat, am 
mers să văd alte atracţii ale Nordului. Am plecat în călătorie la 
Polar Parc, un centru de atracţii pentru turiști. Parcul era aşezat 
mult mai departe de oraș așa că am parcurs cu autobuzul alte sute 
de km, era de fapt o cursă ce lega aşezările îndepărtate din 
fiorduri, de oraș. 

După 3 ore de mers cu această cursă am ajuns la staţia unde 
trebuia să coborâm pentru a ajunge la parc, deoarece parcul era 
mult mai departe, în munți, față de șosea, așa că plátisem ca 
mașina parcului să ne aștepte la șosea. Credeam că dintre 
călătorii aflaţi în cursă erau şi multi turişti, ca noi, dornici de a 
vedea, dar în stație am coborât doar noi. Am avut parcă un 
sentiment de teamă, dar am văzut repede mașina parcului şi pe 
insotitoarea care ne aştepta. 

A fost drăguţ faptul că maşina era nouă si portierele nu se 
deschideau aşa că am escaladat scaunul şoferului. Drumul spre 
parc a fost frumos, numai prin păduri si munți înalţi, pe vârfurile 
cărora se mai ,,scurgea” o rază de soare, care făcea să luceascá 
zăpada în culori argintii. 

Aveam vreo 3-4 ore la dispoziţie să vizităm parcul, până la 
închiderea lui, asa că am luat harta parcului si nişte talpici de 
gumă cu crampoane, pentru a nu aluneca pe gheaţă si am plecat 
singure în parc, cu harta în mână, spre a recunoaște zonele unde 
era habitatul animalelor sălbatice. Era frig, chiar ger, dar era atâta 
linişte și pace, atât de multă frumuseţe în acea sălbăticie a naturii, 
că parcă frigul trebuia suportat mai uşor. 

Ne aflam într-o depresiune înconjurată de munţi înalţi care 
bordau valea unei ape curgătoare, peste care erau poduri de lemn 
ale căror balustrade erau pline de flori de gheață. Malurile apei 
erau şi ele îngheţate, cum aveam să fim și noi în curând. 

Cáutam pe hartă zona cu elani, cu räsi, cerbi, lupi si speram să 
putem vedea şi reni. Parcelele parcului erau separate de garduri 
înalte cu plasă de sârmă groasă, pentru siguranţa vizitatorilor. 
Drumul dintre parcele serpuia în pantă şi era gheaţă, dar 
îngrijitorii avuseseră grijă să pună prundis si asa am putut urca 
până sus. Am văzut elanii cu coarnele lor late ca niște lopeti, o 
familie de räsi și nişte cerbi mari alături de căprioarele lor. Toti 
aveau adăposturi de vreme rea și bucăţi mari de carne pe jos. Se 
vedea că erau bine îngrijiţi, asa că din mâncarea lor se ospätau şi 
păsările cerului. 

După ceva urcus am ajuns si la parcela lupilor, am zărit întâi 
unul care a dispărut repede dupa deal, dar am urcat mai sus şi i- 
am văzut pe toţi, adunaţi în haită, se oprea câte unul curios, mai 
ales de lumina aparatului de fotografiat. Apoi a apărut şi restul 
grupului şi curioși au stat şi ne-au privit, aproape de gard. Aveam 
o senzaţie de frică, dar văzusem cum stătea bucata mare de carne 
neatinsă și mi-am spus ca sunt sătui. 

A venit apoi lupul alfa, nu prea s-a uitat la noi, s-a urcat pe 
adăpostul din apropiere si a început să urle. Ceilalţi au primit 
semnalul și i s-au alăturat, aşa că a început un adevărat concert. 
Nu îmi venea să cred că erau în fata mea si acel urlet m-a dus cu 
gândul departe, în sălbăticie si mi-am dorit să-l înregistrez. Peste 

drum de parcela lor era o clădire cu etaj, unde puteai să înnoptezi 
si acolo jos veneau lupii și îi puteai urmări de aproape, toată ziua. 

Schimbările ce se petrec în climatul Terrei au schimbat mult 
comportamentul faunei, aşa explicându-se că la acea vreme renii 
nu coborâseră din zona arctică. Era foarte frig si se înnoptase de- 
a binelea când am început să coborâm din parc la recepţie, unde 
ne aștepta mașina să ne ducă la șosea. Am așteptat ca personalul 
parcului să închidă cabana unde își desfășurau activitatea, aveau 
acolo si un mic loc amenajat cu suveniruri, o sală de mese pentru 
turişti şi alte utilități. 

Am plecat din parc, era deja întuneric, si am ajuns la șosea, 
unde trebuia să așteptăm autobuzul. Ne gândeam că dacă 
autobuzul nu va veni sau nu va opri în staţie, ne prindea gerul 
nopţii pe acele meleaguri îndepărtate si sălbatice, asa că am 
rugat-o pe insotitoarea noastră să mai rămână cu noi, asa că am 
aşteptat autobuzul în maşina ei, la căldură, prilej cu care a 
început să ne povestească din munca ei cu animalele şi 
procedurile în caz de accidente neplăcute și incidente ce se pot 
ivi. 

Timpul a trecut mai uşor şi am zărit farurile cursei care 
trebuia să ne aducă în oraş. Ne-am despărțit de insotitoarea 
noastră cu multumirile cuvenite şi am plecat spre oraş. 

A fost o experienţă inedită să vezi atâtea animale în habitatul 
lor natural, bine îngrijite şi la adăpost de răufăcători. 

Drumul spre Tromso a durat 3 ore, drum ce străbătea 
fiordurile îngheţate, prin liniştea senină a nopții geroase. Priveam 
pe geamul maşinii şi se zăreau uneori pe malurile fiordurilor 

luminite plăpânde de la casele locuitorilor, in rest doar luna ne 
lumina în noapte calea spre casă. Am ajuns în oraș foarte târziu, 
dar ziua fusese plină de emoții si surprize noi. Am adormit ușor 
cu gândul la acele meleaguri minunate, de o rară frumuseţe şi 
locuite de oamenii simpli ai munților. 

Speram să mergem în afara oraşului să putem vedea mai bine 
această minune a naturii. A venit și ziua în care soarele a răsărit 
si a rămas pe bolta cerului ca un astru luminos ce este, dar pe la 
orele cincisprezece îşi anunţa asfintitul, lăsând întunericul să 
pună stăpânire pe oraş și să se apropie noaptea polară. 

O maşină mică de teren, cu puţine locuri, ne-a luat din oraş şi 
s-a îndreptat spre fiordurile liniştite şi ferite de lumina oraşului. 
Acolo cerul era de peruzea, toate constelatiile luminau bolta 
senină, parcă erau într-o întrecere. Calea Lactee împărțea cerul în 
două. Deodată am zărit și Carul Mare, era punctual meu de 
orientare de acasă ce îl căutam des şi mă făcea sa mă simt în 
siguranță. Stiam că de acolo va apărea Doamna Verde a 
Nordului. Pe cât era cerul de înstelat, pe atât era de frig, dar 
așteptarea, emoția luminilor nordului erau prea puternice, aşa că 
nu prea simţeam frigul. Deodată, în liniştea nopții au început sá 
apară primele voaluri verzi, mişcate mereu de vântul polar. Era 
ca un vis, ceva inimaginabil, o frumuseţe ce se plimba pe bolta 
luminoasă, apoi dispărea, si peste putin timp reapărea, mai 
frumoasă, cu fâșii ce se ridicau în sus şi apoi dispăreau, un joc de 
culori fantastic. 

Era o atmosferă de basm, sub bolta cerească, plină de 
constelații specifice Nordului îndepărtat. Calea Lactee despártea 

cerul în două, luminând în noapte cu puzderia ei de stele. 
Zărisem întâi Carul Mare, care era foarte vizibil, il ştiam din 
copilărie, când rămâneam în nopţile senine afară, urmărind 
stelele. El îmi arata nordul şi îmi trezea dorul de casă oriunde 
eram in lume. Acum, cerul era mai luminat de constelatiile stiute 
şi neştiute, dând un farmec de poveste acestor locuri îndepărtate 
de incandescenta orașelor supraaglomerate. 

Acolo, departe, eşti singur între cer şi pământ, în mijlocul 
naturii, astfel că ai impresia că acolo a început totul. În această 
imensitate a Universului cerul parcă este mai aproape si simți 
cum primeşti o energie din înaltul albastru. 

Am aşezat trepiedul pe malul unui lac, aflat în această zonă 
mirifică si cu aparatul deschis aşteptam cu emoție să apară acea 
culoare ce se ridica pe cerul albastru, precum un voal fluturat de 
vântul polar. Apărea din nord și avea mereu alte forme, uneori 
paralelă cu orizontul și mai des pe verticală, schimbându-și 
mereu forma precum o flacără ce arde mereu. 

După ce se iveste la orizont, se ridică pe cer, fiind mişcată 
mereu de vântul polar pierzându-se printre stele, pierzând din 
culoare în timp ce la orizont apare din nou mai spectaculoasă, 
mai frumoasă și mai proeminentă în verdele intens. 

O vrajă te cuprinde la vederea ei, o magie unica, pe care o 
trăieşti o dată in viață. Spre miezul nopții gerul se intetea, dar nu- 
1 simteai în acea vrajă ce te cuprindea. 

Din cortul Sami, instalat pentru vizitatori ieşea un fum drept 
ce se urca spre cer, dar nu era colorat ca aurora, el te îmbia la 
căldură, la soba din cort. 

Am intrat în cort pentru puţin timp, să-mi încălzesc mâinile şi 
să iau o gură de ceai fierbinte, dar nu aveam timp, pentru că 
ştiam că afară, în frig, Aurora mă va încălzi sufletește cu luminile 
ei de un verde aprins, dar reci. 

În frumoasa noapte trăită în nordul îndepărtat am fost parcă 
contopită cu universul și cu acest fenomen al naturii, „Luminile 
Nordului”, clipe de neuitat. Natura și întreg universul sunt 
fantastic de frumoase, sunt tulburătoare, acolo unde noi oamenii 
o lăsăm neatinsă, aşa cum a fost de la începutul Creaţiei. Ea are 
frumuseţile si ciudáteniile ei dar este măreață, superba. 

Spre miezul nopții am plecat către oras, încărcată sufletește de 
acest miracol sfânt, cu gândul că poate voi mai reveni, să trăiesc 
o revelaţie asemenea celei de acum. Orașul a apărut la orizont cu 
luminile multicolore, cu liniştea nopții ce se asternuse, dar nimic 
nu semăna cu paradisul din care veneam. După aşa un drum lung 
plin de trăiri emotionale, somnul a venit repede și a fost 
odihnitor. 

A doua zi plecam spre aeroport în zori si ca să-mi fie răsplătit 
drumul făcut dincolo de Pol, am zărit din nou la geamul camerei 
unde eram, „Frumoasa doamnă în verde”. Parcă venise sa-mi 
ureze drum bun. 

Nu mă aşteptam să o mai văd încă o dată la plecare, chiar din 
geamul camerei de hotel, era la fel de verde si se ridica pe bolta 
cerului, care era încă senină, așa cum am zărit-o în prima seară 
de la sosire. Era pentru mine un semn că cineva mă iubește acolo 
sus, că mă ajută în drumetiile mele să îmi realizez visele. 

Îi mulțumesc Domnului pentru locurile frumoase ce mi le-a 
dat să le văd, în această călătorie, departe de casă, de oamenii 
dragi, dar aproape de natură, de miraculoasa ei energie, de 
vesnicia ei, de frumuseţea de poveste a munţilor, a fiordurilor, a 
ghețarilor, a oceanelor ce scaldă continentele, de tot ce e mai 
frumos pe lume. 

Pe acoperișul lumii 
- 1000 Km prin Tibet 


eparte de lumea dezlantuita, departe de civilizațiile ce 

au stăpânit lumea, departe de tot ce nu este sfânt și 
sacru, trăieşte de peste zece mii de ani un popor plin de mistere, 
acolo, pe cele mai înalte culmi muntoase ale Terrei, pe un platou 
situat la peste 4.000 de metri altitudine, platou flancat de cei mai 
înalți munţi ai planetei, M-ții Himalaia și M-ții Kunlun. 

Triburi străvechi au populat acest ţinut misterios, s-au luptat 
între ele pentru teritorii, şi au învăţat să trăiască într-un climat 
aspru, cu schimbări bruște de temperatură, cu vânturi puternice, 
cu ierni lungi si geroase. Este un mister cum au reușit să 
supravieţuiască într-un astfel de climat potrivnic, vara având 
puţine precipitaţii, zona prezentând un sol arid și vegetaţie 
redusă. Doar văile marilor fluvii care izvorăsc de aici sunt fertile 
si mănoase, si sunt exploatate pentru agricultură, restrânsă la 
cultivarea cerealelor, orz, orez si grâu. 

Credinţa i-a făcut pe locuitorii acestei zone să fie puternici, au 
învăţat cum să trăiască în mijlocul naturii, să o prefuiascá, 
adaptându-se foarte bine mediului. 

Din aceste ţinuturi de poveste ale Shambhalei izvorăsc mari 
fluvii ale Asiei Centrale: Brahmaputra, Mekong, Yangtze. 
Ghetarii vesnici ce străjuiesc cele mai înalte culmi ale lanţului 
himalaian, se topesc uşor, dând naştere unor şuvoaie de ape 
limpezi si cristaline, ce poartă bogăţia vieţii în ele. 

Acoperişul Lumii, cum i se mai spune acestui ţinut de 
legendă, este învăluit de nori mari şi albi mai tot timpul anului, 
printre ei întrezărindu-se vârfurile de peste 8.000 m înălțime ale 
munţilor acoperiţi de ghețari, a căror culoare se schimbă în razele 
răsăritului de soare. 

Fostă regiune liberă, cu o autonomie bine statutată, Tibetul s-a 
dezvoltat ca un stat de sine stătător, cu caracter religios, păstrând 
o vastă cultură, cu influenţe hinduse şi budiste, venite din India 
vecină şi din Nepal. Sotiile regelui tibetan, prințese din India, au 
adus cu ele multe simboluri ale culturii indo-budiste, printre care 
mantra Tara Albă. Luptele pentru teritorii dintre vechilor nomazi, 
dar şi clima austeră, i-au calit, aşa încât nu au mai părăsit aceste 
locuri, au rămas cu credinţa şi speranţa lor, în calea vânturilor, a 
ninsorilor, gändind la zeitățile lor, care îi ocrotesc. 

Odată cu ocupaţia Tibetului de către chinezi, s-au pierdut nu 
numai vieți omeneşti ci şi valori inestimabile din tezaurul culturii 
tibetane budiste. Cu toate aceste represalii şi interdicții impuse de 
Mao Zedong, populaţia îşi continuă traiul de zi cu zi luptând cu 
greu să nu îşi piardă din comoara tradiţiilor strămoşeşti. 

Am plecat din Nepal cu maşini de teren, străbătând zona 
dintre Katmandu, capitala Nepalului, până la graniţa cu Tibetul, 
legate prin „Podul prieteniei”. Drumul este foarte greu de 
parcurs, fiind pe creasta munților, pe valea râului Katmandu, a 
cărui apă abia se zărea în fundul văii înguste și abrupte. De pe 
crestele munților curgeau torenti la tot pasul si pe alocuri şoseaua 
era doar prundiş în alunecare. Toată zona este împădurită, 
peisajele fiind de o frumuseţe aproape nereală. 

Am ajuns cu greu la Podul prieteniei, un pod destul de îngust, 
doar pentru pietoni, aşa încât am carat bagajele cu bietii hamali, 
angajaţi special pentru aceste servicii. 

La vama Kadari, prietenii chinezi erau foarte atenţi la 
controlul bagajelor, pentru a nu avea obiecte şi cărți de cult ce 
aminteau de Dalai Lama, au confiscat cd-uri şi alte obiecte 
„suspecte”. 

Am trecut cu un gust amar peste acest control si mä gändeam 
ce inseamnä „prietenia”, dacä eu pentru un mär gäsit in rucsac a 
trebuit să trec de două ori prin vamă, la scaner si bineînţeles să 
mi se confişte şi mărul. Drumul a continuat cu un autocar până la 
primul oras de la graniță, Zhangmu, aflat la o altitudine de 2,300 
m, cu un climat subtropical umed. 

Se făcuse seară când am ajuns în acest orăşel, aşezat pe 
creasta muntelui, cu câteva blocuri şi o singură stradă principală. 
Somnul a venit repede după aşa un drum lung şi obositor, iar 
dimineaţa, în zori, am continuat drumul spre platoul central, 
peisajul fiind mereu în schimbare. În zare se conturau lanțuri 
muntoase şi au apărut şi primii ghețari, ce se asemuiau cu nişte 
mingi albe, enorme, ce păreau a se rostogoli peste munți. 
Peisajele par selenare, alternând cu zone de vegetaţie pitică, 
munţi de culoarea pietrei, cu văi adânci. Este zona norilor albi şi 
a cerului de peruzea. 

Am oprit la o peşteră în care a stat şi a meditat marele yoghin 
Tibetan, Milarepa, loc în care s-a ridicat un templu. De aici, sub 
ochii noştri se deschidea o cale largă în care galbenul auriu al 
gránelor îți încânta privirea. Fiecare fâşie de pământ este lucrată 

cu plugul de lemn tras de boi. lacii pasc liniştii pe coline, aşa 
cum le spun tibetanii munţilor de peste 3.000 m înălțime, care 
par nişte pietre în mişcare. Urcăm mereu şi aerul este din ce în ce 
mai rarefiat, deja primisem butelii de oxigen şi a fost adusă şi o 
pernă cu o rezervă mare de oxigen. O şosea, destul de bine 
întreţinută, şerpuia pe acest platou imens, unde vântul sulfă cu 
putere. Drumul între două localități durează cam 8 ore (220-240 
km distanța medie între localităţi), şi se circulă cu viteză redusă 
pentru a se evita accidentele şi datorită lipsei de oxigen, dar 
peisajul este pitoresc, cu văile largi, adânci şi piscurile gri ale 
munților. 

Am trecut prin pasul Nyalan aflat la 3.800 m, acolo unde 
ghețarii abia se záreau din stratul gros al norilor. Trecătorile sunt 
marcate in mod mistic de steguleţe multicolore de rugăciuni, care 
flutură în bătaia vântului, ducând mesajele în cele patru zări. 

Serpuind lin printre creste, ajungem şi în cel mai înalt punct 
de trecere, Pasul Lalung, la 5.050 m altitudine, unde priveliştile 
sunt copleşitoare. 

Începuse o ninsoare uşoară, iar vântul sufla năpraznic. Miile 
de stegulete multicolore fluturau în vântul puternic şi toate 
maşinile opreau în acest loc miraculos. 

Din acest loc se deschide o privelişte fantastică asupra 
vârfului Everest, înalt de 8.848 m, cât şi spre celelalte vârfuri: 
Cho Oyu, Manaslu, Lhotse şi Makalu, toate având peste 8.000 m 
altitudine. Tot din acest loc erau doar 60 km până la prima tabără 
a alpiniştilor ce vin pentru a escalada Everestul. 

Ningea cu fulgi mari, vântul bătea puternic, dar am reuşit să 
facem fotografii la acea înălțime, pe care nu o regăsim nicăieri în 
cei mai înalţi munți ai Europei. Înainte de a ajunge la acest pas, 
am poposit pe un platou unde pe mici tarabe localnicii îşi 
vindeau obiectele artizanale, multe făcute din metal, 
reprezentând obiecte de podoabă sau diferite zeități sacre ale 
credinţei lor. 

Un sentiment puternic de compasiune, de admiraţie, m-a 
cuprins pentru aceşti oameni care la acea înălțime, în bătaia 
vantului îşi expuneau munca lor migăloasă, pentru a putea 
supravieţui. 

Ce departe suntem de ei, noi cei care nu stim sá prefuim nimic 
din ceea ce avem, nu mai ştim ce înseamnă să trăieşti şi cu puţin 
şi să fii mulțumit, fericit, împăcat cu tine însuţi... 

Aceşti oameni au învăţat multe din grija traiului zilei de 
mâine, din aceşti munţi golaşi, care nu au verdele coniferelor de 
la noi, nu au lemne de foc, dar au o credinţă care îi ajută zi de zi. 
Credinţa lor este o binefacere, fiindcă au un fel, acela de a ajunge 
la mănăstirile din munţi, la distante mari de aşezările săteşti. În 
Tibet mănăstirile au avut o perioadă de glorie înfloritoare, erau 
şcoli pentru viitorii călugări. 

Din anii 1950, când China a invadat această regiune 
autonomă, activitatea din mănăstiri a fost afectată puternic, iar 
numărul călugărilor s-a redus mult. Mulţi tibetani au luat drumul 
exilului, neputând suporta regimul impus de chinezi. 

Satele sunt răzlețe, la poalele munţilor, grupate pe spaţii mici, 
lăsând loc pentru teren agricol. 

Mai sunt familii nomade, ce trăiesc în corturi, pe vârfuri de 
munte, păzind turme de oi sau iaci. Corturile lor sunt spatioase, 
acoperite cu ţesături din păr de iac, foarte rezistente şi 
călduroase. Femeile tibetane poartă îmbrăcăminte din împletituri 
de lână, viu colorate, iar iarna poartă blănuri călduroase. Ele 
poartă şorturi fine, țesături înguste, prinse în trei fâşii, lucrate la 
războaie de țesut care sunt în dungi, diferit colorate, verde, roşu, 
galben şi albastru. 

Fiecare tibetan are dorinţa de a ajunge în timpul vieţii măcar 
odată la un loc sfânt de pelerinaj, cum este mănăstirea sacră din 
munții Kailash. Este una din cele mai vechi mănăstiri tibetane, o 
mănăstire modestă, fără ajutor de la Lasha, dar este ajutată de 
credincioşii care o vizitează, rămânând un simbol al purității in 
credinţa budistă. 

Caravane de iaci sau de cai pitici poartă poverile celor dornici 
Şi neexperimentați să urce la acest sfânt lăcaş. Fără mască de 
oxigen, doar cu o batistă legată la gură, pelerinii urcă cu credința 
împlinirii unui vis. Doar mulțimea stegulefelor multicolore 
maschează modestia, simplitatea acestui lăcaş mult căutat de 
pelerini, oameni tenace, plini de voinţă. 

Drumul şerpuieşte pe crestele golase ale munţilor, ducändu-ne 
în New Tingri. Trecem pe Autostrada Prieteniei prin pasul 
Nyalam situat la 3800 m şi prin pasul Lalung la 5050 m. Pentru 
cei ce iubesc natura este o privelişte fantastică către vârfurile 
înalte ale Himalaiei. New Tingri este la 60 km de Everest Base 
Camp, un prilej de a admira de aproape Everestul şi celelalte 
vârfuri, Cho Oyu, Manaslu, Lhotse şi Makalu. 

Tot aici este şi Poarta Qomolangma, ornată cu stegulete de 
rugăciuni, care flutură în vântul puternic. Erau oprite multe 
vehicule să admire acest peisaj mirific şi să facă fotografii, deşi 
ningea puternic, dar printre fulgii de nea am reuşit să 
contemplăm acest loc unic pe pământ. Aici am găsit un sat mic, 
cu căsuțe ce au la ferestre draperii din material colorat, plisat. 
Tibetanii poartă îmbrăcăminte viu colorată, confecţionată din 
lână de iac, cu fir gros şi rezistent. Casele sunt joase, împrejmuite 
cu garduri zidite din piatră, iar pe ele sunt aşezate la soare pălării 
de bălegar, rânduite cu multă măiestrie şi migală în rânduri 
înclinate, suprapunându-le in sens invers, pentru a avea 
stabilitate. Ele se vor usca şi vor încălzi locuinţele în iernile lungi 
Şi geroase. Tot pe garduri mai erau şi ceva rădăcini mici ale 
plantelor pitice, adunate de pe creste. Turmele de iaci ce pasc pe 
creste par niște pete mari negre agatate de stânci. 

Printre fulgii de nea şi printre norii albi ce se mişcau repede 
duşi de vântul puternic, urmăream maiestosul vârf Everest, care 
ridicat peste pătura de nori îşi lăsa vederii noastre piscul semet. 
Este un peisaj fermecător, de vis, eşti copleşit de această Cupolă 
sau Acoperiş al Pământului, cum i se mai spune. Mulţi i-au 
atribuit numele de Al treilea pol al Pământului. 

În limba sanscrită Himalaia înseamnă Him-zapadă şi alaya- 
casă. Lanţul Himalaian are 38 de vârfuri de peste 7000 m 
altitudine, înălțime care nu se mai regăsește în alte zone ale 
globului. Peste tot flutură stegulefe multicolore care amplifică 
această atmosferă mistică, misterioasă. 

Manastirea Sakay este una dintre mănăstirile vechi, construite 
în sec. XI de formațiunea budistă cu același nume. În ea sunt 
adăpostite sutre vechi de peste 500 de ani. Interiorul este măreț, 
iar printre stâlpii de santal sculptați şi aduşi din India se văd 
splendide reprezentări ale lui Buda, în cele trei ipostaze, ale 
trecutului, prezentului şi viitorului. Ele sunt aşezate pe suporturi 
înalte pe lângă alte statui impozante. În spatele acestora sunt 
stivuite până în tavan sutrele foarte vechi, îmbrăcate în pânzeturi 
aurii, la care au acces doar lamaiştii. În cealaltă aripă a mănăstirii 
sunt 11 stupe albe în prima încăpere şi 5 în a două. Este prima 
oară când într-o mănăstire sunt amplasate stupe. În credința 
budistă li se dă o mare importanță stupelor, deoarece se spune că 
mama lui Budha, când a coborât din Rai, a călcat pe o stupă 
(stupă în sanscrită - morman, este o construcţie religioasă, în 
formă de movilă, ce conţine relicve ale lui Budha, cenuşa şi 
cărbunii rămaşi după incinerare). 

Zidurile mănăstirii sunt acoperite de mandale pictate artistic. 
Mandala constitue un simbol şi totodată un ritual la hinduşi şi 
budişti reprezentând Universul, fiind o diagramă circulară foarte 
riguros simetrică (manda-cerc, sferă şi la-confinätor, in 
sanscrită). În fata statuii lui Buda sunt locuri pentru ofrande şi 
bani în bancnote mici lăsaţi de credincioşi. Nelipsite sunt bolurile 
cu seu de iac care asigură prin ardere lumina încăperilor. 
Credincioşii vin la mănăstire cu termosurile pline cu seu pentru a 
alimenta aceste lumini. Cei vârstnici aduc seu în pungute mici ca 
ofrandă, îl pun în bolurile metalice, care ard continuu. 

Plec din mănăstire cu sufletul plin de admiraţie pentru aceste 
lăcaşuri de cult seculare, unde oamenii îşi găsesc pacea, alinarea 
si speranța. 

Drumul prieteniei şerpuieşte pe serpentinele Himalaiei şi la 
tot pasul urmărim crestele semete şi cenuşii. Urmăm un grafic al 
poliţiei locale care reglementează timpul ce trebuie parcurs între 
localități, neavând voie să-l depăşim, aşa încât putem să savurăm 
aceste peisaje care te fascinează. Deja trecusem de culmile înalte, 
de ghețari care păreau sá se rostogolească peste drum. De la 
trecătorile înalte aflate la 5.050 m, coborâm uşor spre Lhasa, 
situată la altitudinea de 3.600 m. Să nu uităm că în ţară avem cea 
mai mare altitudine în Făgăraş, de 2544 m.. 

Oprim în alt mare oraş care păstrează arhitectura specific 
tibetană, înconjurat de munţi, Shigaste. Ne aflăm la altitudinea 
de 3.800 m, este plăcut afară, pe străzi întâlnim localnici în haine 
tradiţionale. Te privesc cu bländete, sunt zámbitori, dar nu vor sá 
fie fotografiati. 

Fosta capitală a Tibetului, cu o vechime de peste 600 ani, este 
astăzi al doilea oraş ca mărime al Tibetului. Oraşul este 
considerat sfânt, aici avändu-si reşedinţa Panchen Lama, unul 
dintre conducătorii spirituali ai Tibetului. Pe colinele înalte se 
zăreşte Dzong-ul reconstruit, el fiind model pentru Potala. 

Vizităm Mănăstirea Tashilunpo, sediul lui Panchen Lama, una 
dintre cele mai vestite mănăstiri, fondată de primul Dalai Lama. 
Fiind aşezată în trepte, cele 21 de corpuri ale clădirii oferă o 
imagine de ansamblu foarte frumoasă. Mănăstirea este închinată 
zeiţei Tara Albă, iar cele 21 corpuri corespund, conform 

legendei, celor 21 de lacrimi căzute din compasiune, din ochii 
acesteia. Unul din corpuri este o statuie a lui Budha, cu o coroană 
poleită în aur, cu o greutate de 276 kg şi o înălțime de 26 m. 
Conducătorii erau din secta Gelugpa sau secta Bonetelor 
Galbene. La această mănăstire s-au format mii de cărturari ai 
filozofiei budiste Mahayana şi Tantra. 

Piramide aurite şi picturi murale împodobesc corpurile 
clădirilor. Se distinge pictura cu zeița Compasiunii, cu mii de 
braţe şi llcapete. Tibetanii vin aici şi îşi fac mătăniile, 
întinzându-se pe burtă la pământ, în zonele de intrare, unde sunt 
inserate în perete pietre semiprețioase. 

Drumul continuă spre inima Tibetului, Lhasa, traversând 
trecătorile montane înalte Kamba, 4794 m şi Karo, 5010 m. 
Începuse din nou să ning’, iar soarele apărea uşor la răsărit, 
luminând apele lacurilor sacre, de la acea înălțime. Sunt lacurile 
sfinte ale tibetanilor, lacul Yamadrok, fiind numit şi „lacul de 
turcoaz”. Ape curate al căror luciu sclipeste în razele soarelui de 
răsărit. Tibetanii spun că atunci când aceste lacuri vor seca, 
atunci va dispărea şi poporul tibetan. 

Sunt lacuri sacre, formate din topirea ghețarilor, apa este 
potabilă, fiind curată şi pură. Acestea sunt lacurile aflate la cea 
mai mare înălțime de pe glob, urmate fiind de Lacul Titicaca din 
America de Sud. Mai admiram încă o dată imensul ghețar 
Kharola, ce stă să se prăvale parcă pe Autostrada Prieteniei ce 
şerpuieşte printre înălțimi. Ne urmăreşte mereu luciul acestor ape 
cristaline alimentate de ghețarii de sus, din vârfurile munților. 

O muzică de incantafie tibetană cu cea mai importantă mantra 
„om mani pande hum” dă acestui peisaj o atmosferă de vis, 
inálfátoare. 

Trecem pe langă muntele Kailash, de unde izvorăşte unul din 
cele mai mari fluvii ale Indiei, Bahmaputra. În apele sale sunt 
aruncate trupurile copiilor ce mor, drept ofrandă adusă naturii. 
Drumul coboară şerpuind printre munţi, iar pe pantele abrupte 
turme de iaci pasc liniştite şi nu par stingheriti de maşinile ce 
coboară. 

Ne îndreptăm spre alt oraş tradițional tibetan. Oraşul este 
situat la 3.900 m altitudine fiind renumit pentru istoria lui bogată, 
pentru carpetele de lână, renumite şi pentru Dzong-ul Gyanste, 
reconstruit. Stradute mici şi înguste traversează vechiul oraş cu 
căsuțe la fel de mici, împodobite cu flori colorate. 

În oraş este situată mănăstirea Palkhor, unică în Tibet, datorită 
vieţii spirituale şi a arhitecturii specifice sec. XIII-XV. Aici se 
află faimoasa Stupă Kumbum, denumită şi Pagoda cu 100.000 de 
imagini, imagini seculare pictate în cele 108 încăperi şi 77 
capele, dispuse pe 9 nivele. 

Părăsim şi acest lăcaş de cult, cu admiraţie pentru tibetanii 
păstrători ai acestor comori spirituale şi ai tradiţiilor. Ne 
îndreptăm spre capitală Tibetului, pe valea râului Lhasa. Drumul 
coboară spre capitala aflată la 3650 m altitudine. Ne pare mai 
uşor acum, aerul fiind mai oxigenat, se putea respiră în voie. 
Înainte de a intra în vestita capitală am mai poposit la două mari 
mănăstiri aflate în drum, Mănăstirile Drepung şi Sera. 

Mănăstirea Drepung este aşezată la poalele muntelui Gehel, 
fiind cea mai mare mănăstire din Tibet şi una dintre cele mai 
mari din lume. A fost fondată în anul 1416 de iniţiatorul şcolii 
Gelugpa, până în anul 1959 aici trăind un număr de 15.000 de 
călugări, deasemeni, a fost și reşedinţa lui Dalai Lama, până la 
zidirea Potalei. 

La 5 km de Lhasa se află o altă mănăstire budistă renumită, 
care a fost construită în anul 1419. Este un centru budist puternic, 
cu o academie faimoasă, ce avea 5.000 de călugări, acum mai 
rămânând numai 330. 

A fost fondată de marele reformator Tsongkhapa (1357- 
1419). Se remarcă sala de reuniuni şi întâlniri, al cărei plafon se 
sprijină pe 108 coloane aşezate în 12 rânduri, cu statui, printre 
care şi cea a fondatorului. 

În sfârşit, după un lung drum şi greu, am ajuns în Lhasa, care 
în tibetană înseamnă „Locul zeilor”, reşedinţa lui Dalai Lama, 
oraş cu o existență de peste o mie de ani. Oraşul te fascinează la 
tot pasul, coline înalte străjuindu-l, iar Potala pare a fi desprins 
din poveşti. El domină oraşul prin splendoarea şi grandoarea sa, 
din susul colinei pe care a fost zidit. 

Palatul Potala este un simbol al enigmaticei puteri politico- 
religioase din Tibet, fiind sinonim cu acesta. Am privit palatul 
seara, sub luminile puternice ale reflectoarelor, ce îl puneau în 
evidenţă. Părea un tablou de basm, desprins din frumoasele 
poveşti ale copilăriei. Zidit pe munte, ridicat pe 13 nivele, colorat 
diferit în funcţie de partea administrativă, părea magnific, cu 

treptele de intrare îmbinate în munte şi piatră viu colorată. Abia 
aşteptam să-l văd dimineaţa în toată splendoarea lui. 

Palatul Potala este aproape sinonim cu Tibetul, încă din 
timpul emblematicului rege Songtsen Gompa. Sotiile acestui rege 
erau venite din India şi au adus cu ele din simbolurile credinţei 
hinduse Tanga. 

Palatul Potala are 13 nivele, peste 1000 încăperi, ce ocupă o 
suprafată de 90.000 mp. Este împărţit în Palatul Alb, cu rol 
administrativ şi Palatul Roşu, partea religioasă. Acest palat a fost 
conceput de al cincilea Dalai Lama, în sec. al XVII-lea, fiind 
folosit ca reşedinţă de iarnă şi sediul guvernului pentru mai mulți 
Dalai Lama. Din anul 1994 a intrat în patrimoniul UNESCO, 
pentru bogatul său patrimoniu istoric, spiritual şi cultural al 
Tibetului. 

Vizitatorii urcă cu emoție pe treptele de piatră ce duc sus, spre 
palat şi vizitează mai întâi muzeul. Adevărate opere de artă ale 
culturii tibetane sunt expuse în imensul muzeu, nefiind uitate nici 
scenele din viata acestor locuitori ai muntelui. Am păşit pioasă 
pe treptele ce duceau în palatul religios. 

Mii de vizitatori erau, ca şi mine, interesaţi să vadă cât mai 
multe aspecte ale culturii budiste. La fiecare nivel erau terase 
deschise, susținute de coloane de lemn vopsite şi acoperite de 
ţesături groase din lână de iac, pentru a opri curentul ce se 
producea în încăperi. 

Peste tot domnea o atmosferă de linişte şi pace interioară, o 
încărcătură spirituală ce te copleşea. 

Luminile date de seul ars, dădeau încăperilor o tentă de 
semiîntuneric, lăsând la vedere picturi cu Buda, cu Dalai Lama şi 
multe alte obiecte religioase. Am urcat până sus, la ultimul nivel, 
în curtea interioară, de unde am privit reşedinţa lui Dalai Lama, 
vizitarea fiind interzisă. 

Vizita la palatul Potala, pare o transcedere în vremuri 
imemoriale. Te simţi purtat pe înălțimile neîntinate ale unui 
popor desprins din ținutul Shambhalei. 

Lhasa se mai mândreşte cu reşedinţa de vară a celui de al 7- 
lea Dalai Lama, Narbulinka, loc de pelerinaj pentru tibetani. 
Reşedinţa se întinde pe 36 de hectare. Palatul este înconjurat de o 
superbă gradină de flori şi un lac. Construcţia a început în anul 
1754 iar în urma ocupaţiei chineze palatul a fost parțial distrus, 
fiind renovat ulterior. Vizitatorii şi pelerinii aveau acces în 
camera de meditaţie, dormitorul, unde se găsește primul aparat 
de radio, locul unde Dalai Lama şi-a primit părinţii. 

Mănăstirea Ramoche, este cea mai veche mănăstire din Lhasa, 
iar Templul înmiresmat cu tămâie, cel mai vechi templu sacru al 
tibetanilor, construit în anul 650, este situat în centrul oraşului 
vechi şi pástreaza cea mai prețioasă relicvă a Tibetului, o statuie 
aurită a lui Budha Shakyamuni, despre care se spune că s-a 
sculptat singură. Deşi populat cu multe familii de chinezi, oraşul 
păstrează atmosfera de altădată. 

Tot în partea veche a oraşului este celebra piaţă din stradă 
Barkhor, care înconjoară Templul Jokhang, catedrală a 
lamaismului, loc sacru pentru tibetani. În piaţă se ard rugi de 
ienupăr, căci în credința tibetană fumul emanat îi feresc de 

spiritele rele. Pelerinii vin din toate colţurile ţării şi înconjoară 
templul de 3 ori. Străzi înguste, pavate cu piatră, mențin aspectul 
vechii localităţi tibetane. Pe trotuare, tarabele cu produsele 
specifice zonei te îmbie la tot pasul. Sunt localnici îmbrăcaţi cu 
jiletci colorate şi femei îmbrăcate în negru, cu şorturi colorate în 
fata. 

Lhasa este numita si fereastra Tibetului, pentru ca isi 
păstrează intactă specificul tibetan. Tibetanii sunt oameni 
energici, cu voinţă puternică şi credință în ritualurile străbune. Ei 
sunt cei care urcă pe culmile înalte ale munţilor, sunt organizaţi 
în aceste deplasări şi nu uită să-şi facă protecţia spiritual prin 
fumul rugilor arși de ienuperi. Ínsotesc pe cei ce vor escalada 
munţii la fel ca nepalezii. S-au adaptat condiţiilor vitrege din 
munți, ştiu sá prefuiascä natura şi tot ce-i înconjoară. 

La mănăstiri, în zona de intrare se află un şir mare de roți de 
rugăciuni, pe care le rotesc când intră în interior. Aceste roti sunt 
confecţionate din cupru, cu modele în relief, iar sunetul lor 
invocă divinitatea pentru a-i proteja. La mănăstirea Deprunk era 
o roată de rugăciune fixată pe un pârâiaș şi o paletă o învârtea tot 
timpul, pentru ca acest sunet să umple auzul pelerinilor. 

Am încheiat o călătorie, într-una din cele mai misterioase 
zone ale pământului, din cel mai curat şi mai frumos loc, unde 
înălțimile munţilor sunt unice, la fel ca şi poporul tibetan. Te 
stăpâneşte un sentiment de admiraţie pentru aceşti oameni ce îşi 
poartă cu mândrie tradiţiile strămoşeşti, învăţăturile religioase şi 
respectul puternic pentru Mama Natură. 

Misterioasa insulă Rapa Nui 


rumoasa Terra Albastră ascunde la tot pasul enigme si 

mistere a căror dezlegare se lasă mult aşteptate. Cu cât se 
fac mai multe studii și se emit mai multe ipoteze, cu atât misterul 
devine mai adânc. Dacă apele, vânturile puternice și ceilalți 
factori naturali au creat minunate monumente ale naturii, omul, 
din timpuri ancestrale, şi-a pus amprenta pe zona în care a locuit 
dar și pe zonele învecinate. Aşa s-a întâmplat în multe culturi ale 
lumii, în care enigmele sunt neelucidate în întregime. 

Insula Rapa Nui este una dintre cele mai exemplare mistere 
ale Terrei. Așezată în nord-est de arhipelagul Polinezian, la 
aproximativ 4000 de km de Santiago de Chile şi la 4200 km de 
insula Tahiti, a fost ultima aşezare locuită, descoperită de 
navigatorii temerari ai oceanelor. 

O insulă mică, în formă de triunghi, o insulă vulcanică, cu o 
istorie zbuciumată. Se presupune că locuitorii ei au venit din 
Polinezia cât si din America de Sud, mai precis din Peru, dovadă 
fiind cultura cartofului, practicată în America. 

După eliberarea sclavilor, în imperiul Incaş nu se găseau 
oameni pentru munca câmpului, nici chiar cu plată. Atunci au 
coborât în insulele apropiate, de unde au luat muncitori plătiţi, 
dar fiind foarte puţini, au luat cu forța mâna de lucru. Aceştia au 
fost transformați în sclavi şi astfel au rămas insulele cu o 
populaţie redusă. La acestea s-au adăugat luptele interne între 
triburile locale, defrişarea şi erodarea zonei agricole, erupțiile 

vulcanice şi bolile aduse de navigatori care au dus la decimarea 
băştinaşilor în număr mare. Puţina populaţie rămasă dupa ce 
europenii le-au adus bolile incurabile, a rezistat în timp şi insula 
a trecut în proprietatea Republicii Chile. 

Cam cinci ore de zbor a făcut avionul plecat din Santiago, 
până în Insula Paştelui, în singurul orăşel Ranga—Roa existând 
doar un singur zbor pe săptămână ce duce şi aduce turiştii. 

Insula este numită în limbajul tahitian, Buricul Pământului, 
alegere care pare a fi într-adevăr motivată. Un petec de pământ 
vulcanic, în forma triunghiulară, scăldat din toate părţile de apele 
reci ale Oceanului Pacific. 

Zborul a fost destul de lung, numai deasupra oceanului, iar 
aterizarea a fost lentă, pe un mic aeroport, modest, cu o singură 
pistă. Cum cobori din avion privirea îţi este captivatá de nişte 
figuri mari, zoomorfe, ce sunt răspândite peste tot. Coloritul lor 
este negru cu alb şi formele diferă. 

Ajunsă în oraş, mă întâmpină căsuțe mici, joase, cu doar un 
nivel. In zare, apele albastre ale oceanului par a-ți spune bun 
venit şi te îmbie pe malul lor. Surferii sunt în lumea lor în aceste 
ape învolburate şi spumoase. Casele sunt împrejmuite de garduri 
zidite din piatră vulcanică, neagră sau roşie. 

Culoarea pământului este dată de roca vulcanică a cărei 
culoare variază de la negru spre roşu. Stâncile înalte ascund 
peşteri şi grote care cândva au fost locuite de băştinaşi care se 
refugiau în ele şi în timpul eruptiilor vulcanice care erau destul 
de frecvente. 


N 
| 


La capătul lumii 


om 


Primul impact ce îl ai cu insula este parcă o revenire în timp, 
pe un drum de țară liniştit şi curat, cum de mult timp nu mai 
avem la noi în ţară. 

Am fost cazată într-un hotel modest, cam toate erau la fel, dar 
erau pe malul oceanului. Vuietul valurilor dădea o senzaţie de 
linişte şi de siguranță, departe de zbuciumata civilizaţie. 
Apusurile şi răsăritul soarelui din apele oceanului aveau o 
frumuseţe tulburătoare, nu mă puteam sătura să privesc acest 
miracol. Poluarea fiind redusă, culorile amurgului erau deosebite, 
mai ales când priveai printr-o tufa de agave, care cresteau ca din 
apă, cu frunze multe si pline, cărnoase. Frumosi şi fantomatici 
erau şi surferii, care în amurg ieşeau pe valuri, adevărate fantome 
mişcătoare, în ritmul valurilor, când pe val, când sub puternicul 
val şi apoi din nou la înălțime. La fel de fantomatice erau şi 
siluetele statuilor moai, risipite prin sat la marginea localităţii. 
Razele soarelui în amurg, le luminau din spate, parcă mărind 
misterul în care se cufundă, în noaptea ce se lasă peste sat. 

Când ajungi în asemenea locuri în care timpul parcă s-a oprit, 
te simţi un om fericit, te înclini în fata măreției naturii şi a 
oamenilor care au ştiut să conserve aceste valori. M-am recules, 
m-am regăsit în acest capăt de lume plin de mister şi de trecut 
zbuciumat. Acum populaţia este pașnică si fericită pentru 
moştenirea ce au primit-o de la străbuni. 

Au cu adevărat cu ce se mândri, au ce apăra şi păstra. La 
aeroport, ca şi în localitate, eşti avizat mereu să nu mişti o 
pietricică sau să iei nisip ca souvenir. Toată insula este un Parc 
national imens, intrat în patrimoniul UNESCO. 

O maşină de teren ne-a dus în fiecare zi în toate colţurile 
insulei. Plecată într-o dimineață pe un drum ce ducea spre 
vulcan, am retrăit aceeaşi senzaţie ca atunci când copil fiind, 
mergeam la bunica, pe un drum pietruit, flancat de copaci 
inverziti. 

Era atâta linişte şi pace de jur împrejur, încât credeai că 
timpul s-a oprit în loc. Fantastică este natura când îşi păstrează 
frumuseţea sălbatică, simţi că te contopeşti cu ea, că se formează 
un tot unitar, plin de armonie. 

Seara, după program, mă retrăgeam în liniştea nopţii, pe malul 
oceanului, urmărind valurile ce veneau din larg, din ce în ce mai 
mari şi care spumegau lovindu-se de țărm. 

Într-o dimineaţă, am coborât pe {arm şi am intrat într-o 
peşteră din apropiere. Acolo roca vulcanică era de culoare roşie, 
ce arăta ca lava fierbinte s-a răcit brusc, păstrându-şi culoarea 
incandescentă. Pereţii grotei păstrau încă desene cu vopsea albă, 
probabil din timpurile în care au fost locuite. Peşterile erau loc de 
refugiu în calea eruptiilor vulcanice cât şi în fata triburilor 
războinice, ce îşi revendicau teritoriul. 

Vizita în atelierul de statui a fost o adevărată revelaţie. Un 
ranger înarmat ne-a condus acolo unde mai erau statui ce 
trebuiau terminate. Eram în Parcul Rano Raraku, cu peste 300 de 
statui lucrate. Legenda spune că aceste statui, după ce erau 
lucrate, scoase din roca sculptată, îşi alegeau singure drumul spre 
locul de amplasare. 

Se pare că erau trase de 15-20 oamenii cu funiile legate de 
picioare, transportul făcându-se în anotimpul ploios, pentru ca 
statuile să alunece mai uşor în pante. 

În acest capăt de insulă (atelier) s-au realizat foarte multe 
statui. Multe dintre ele se află acum înfipte direct în pământ, dar 
cel mai impresionant este soclul cu mai multe statui fixate sus, 
unele dintre ele păstrând şi pălăria roşie ce cântărește şi 4 tone. 
Este vorba de Pukao, un mot de culoare roşie ce s-a adăugat la 
sfârşitul perioadei de civilizaţie. Soclul pe care sunt înşirate 
statuile e denumit Ahu şi cea mai mare a fost renovată şi are 15 
statui moai, în parcul Rano Raracu. 

Eram în zona sitului sacru Orongo şi urcând pe cărarea ce 
ducea spre insula Motu-Nui aveam în faţă statuile moai, insirate 
pe un postament înalt, pietruit, numit şi Ahu. Era o privelişte 
înălțătoare, enigmatică şi misterioasă. Aceşti străbuni şefi de trib 
te priveau parcă de la distanţă, întrebători şi sfidători spre cei 
neaveniti. Imensele lor pălării, ce depăşesc 4 tone, îi fac mai 
impozanfi şi mai misterioşi. Ne-am apropiat de ei şi silueta 
noastră abia depăşea înălțimea soclului pe care erau fixati. 

În apropierea lor simţi un curent misterios, o energie ce te 
învăluie şi începi meditaţia despre trecutul acestui ţinut 
îndepărtat. Parcă la umbra lor te simți şi protejat şi intimidat, dar 
te simţi, oricum, în siguranță. A fost o senzaţie extraordinară, 
care m-a urmărit multă vreme. 

Toate statuile sunt aliniate cu fata spre aşezarea locuită şi cu 
spatele la ocean. Acolo este o zona înaltă din care se deschide o 
privelişte măreață asupra Oceanului Pacific. 

Zona de coastă este înaltă, săpată de apa tumultoasă şi valurile 
mari ale oceanului. Nu departe de statui, în largul oceanului se 
ridică o mică insulă, cu un vârf ascuţit. Este zona în care sosesc 
păsările migratoare şi îşi fac cuiburi. 

Lipsiţi de calendar sau de alte instrumente ce vestesc 
primăvara, rândunica de ocean era cea care, prin sosirea ei, 
vestea băştinaşilor începutul primăverii. Aceştia aveau case de 
piatră, săpate în munte, acoperite cu pământ şi cu un geam spre 
ocean. Acolo oamenii păzeau venirea păsărilor, apoi ajutaţi de o 
plută de stuf se deplasau spre insula cu vârf ascuţit Motu-Nui şi 
Motu-lti şi găseau primul ou de pasăre. 

Cel care avea norocul să ajungă sa ia oul era declarat şeful 
insulei un an de zile şi era numit „Omul pasăre Tangata Manu”. 
Se credea că acest ou aduce prosperitate şi acesta era momentul 
începerii lucrărilor agricole. 

Am înconjurat insula şi am ajuns la plaja Anakena, un loc jos, 
spre ocean, unde era amenajat un mic port pentru ambarcaţiuni. 
Acolo era un soclu înalt, cu o statuie moai, mai spre plajă şi alte 
statui spre sat. Alte câteva statui erau aduse de oameni şi montate 
spre sat, ca o reconstrucţie. Insula se mândreşte cu un număr de 
887 statui moai, fiind unică în lume în această privinţă. De 
remarcat este faptul că nicio statuie nu seamănă cu alta, se 
observă cele cu urechi lungi şi cele cu urechi scurte, iar expresia 
feţei este diferită. 

Aşa se explică şi ipoteza că insula a fost populată de 
polinezieni dar şi de americani, de aici şi cultura cartofului pe 
insulă. 

În parcul sacru Oronga, se găsesc multe pietre sculptate- 
petroglife în formă de peşte, una cu Make Make şi doi Tanga 
Manu (omul pasăre), sculptate în tuf roşu sau Make Make la bază 
şi doi oameni pasăre deasupra. 

Insula Paştelui deţine una dintre cele mai bogate colecţii de 
sculpturi în piatră, cam 1000 de situri, cu 4000 de petroglife. 
Rongoronga este scrierea lor pe tăblițe de lemn sau pe piatră, pe 
care puţini ştiu să le descifreze. 

Seara, înaintea plecării, localnicii ne-au dat un spectacol 
superb, costumatia lor sumará era alcătuită din pene iar corpul 
era tatuat cu culorile naturale ale pământului (am fost şi noi 
invitaţi să ne aplice un tatuaj uşor şi chiar au fost amatori). 

Un spectacol cu o temă războinică, cu mişcări de dans rapide, 
dinamice şi foarte expresive. După acel spectacol am servit o 
cina de vis, sub lumina senină a lunii şi a stelelor. Cât timp a 
durat spectacolul, într-o groapă special săpată s-a aprins un foc, 
iar pe jarul rămas au pus frunze de palmier, carne, apoi alte 
frunze şi peşte deasupra. Totul a fost acoperit cu frunze şi apoi cu 
pământ. Era prima dată când vedeam şi mâncam aşa o friptură 
suculentă şi un peşte oceanic foarte gustos. 

$i cerul era mai albastru şi mai plin de stele, parcă pentru a 
marca frumuseţea acestui loc din mijlocul oceanului. 

Mereu îmi spun că oamenii ajunşi în vâltoarea valurilor ştiu să 
prefuiascá mai mult tihna şi pacea ce le-o oferă aceste locuri. Te 
simți singur parcă între cer şi pământ si te poţi gândi la 
începuturile civilizaţiei omeneşti. Insulele răspândite în oceanele 

planetei noastre îşi păstrează farmecul aparte dar misterioasa 
insulă Rapa Nui rămâne unică. 

O ţară cât un continent - Australia 


D e când există omenirea, dorința şi curiozitatea de a afla 


ce este mai departe de locul în care trăiesc s-au păstrat 
din vremuri ancestrale până astăzi. Generaţii după generaţii au 
căutat noi teritorii, iar dorința de a vedea dincolo de întinderea 
apelor nemărginite a dus la perfecţionarea bărcilor cu vâsle, iar 
mirajul albastru al apelor i-a îndemnat la drum. Aşa au fost 
descoperite locuri noi, neştiute, adevărate paradisuri terestre. 

Un adevărat paradis este şi Australia. Desprinsă din platforma 
euro-asiatică, cel mai mic continent, Australia, este de fapt o ţară 
întinsă pe întreg continentul, aşezată la est de Oceanul Indian şi 
la vest de Oceanul Pacific. 

Australia face parte din Oceania, o zonă insulară întinsă din 
Oceanul Pacific. Principala insulă este Australia, urmată de 
Tasmania, Noua Zeelandă, Noua Guinee şi altele, în jur de 20000 
de insulițe mici, răsfirate în apele calde ale Pacificului. 

Populaţia băştinaşă a ajuns în zonă cu peste 50000 de ani în 
urmă, ocupând şi astăzi o regiune din N-E, Tara lui Armhem. 
Este o insulă fără activități vulcanice, doar cu mişcări seismice. 
Apa şi eroziunea, vânturile puternice, au modelat câmpii imense, 
netede, 2/3 din suprafaţa ei fiind un deşert uscat, fără precipitaţii 
şi neospitalier. Mare parte a populaţiei trăieşte în oraşele de pe 
coasta sud-estică, Sydney, Melbourne, Brisbane, Adelaide şi 
Canberra, capitala țării. Izolata de celelalte continente, acum 65 

milioane de ani, aici s-au putut dezvolta şi evolua specii de plante 
Şi animale care nu se regăsesc pe restul continentelor. 

Dintre aceste specii amintim cangurul australian, ursuletul 
Koala, ornitorincul, pasărea Kiwi, Diavolul de Tasmania etc. 

Aborigenii au trăit în aceste ţinuturi până în sec. al XVIII-lea, 
când coloniştii europeni au început să populeze zona. Astăzi doar 
2% dintre locuitori mai au rădăcini în populaţia aborigenă, restul 
populaţiei fiind de origine europeană. Se presupune că acest 
continent a fost descoperit cu mult timp înainte, de către 
englezul James Cook. 

Î acest capăt al direi, în mijlocul continentului, se ridică 
cel mai mare monolit de pe planetă, Uluru sau stânca Ayers. Un 
monolit de gresie roşie, ce are o înălțime de 348 m şi un diametru 
de 8 km. Legenda spune că acest monolit reprezintă nişte fiinţe 
gigantice, care au creat natura şi apoi au rămas împietrite în ea. 
De fapt, Uluru este un gigant de pe fundul unei foste mări care 
s-a retras, lăsând în urmă un deşert. Folosită la început pentru 
deportarea englezilor certati cu legea, organizată ca un adevărat 
penitenciar, devine în scurt timp o ţară care îşi câştigă 
independența în anul 1901, de fapt o federație de 6 state 
răspândite pe coastele insulei. În Est se întinde Cordiliera 
Australiană, în sud, statul Queensland şi statul Victoria. Subsolul 
este bogat în zăcăminte de cărbune, țara fiind un mare exportator, 
există numeroase izvoare de apă freatică şi un bazin de râuri, 
Murray-Darling, de 3750 km lungime. 

În sec. al XVII-lea explorează coasta australiană englezul 
William Dampier (1688-1699). 


N 
) 


‘La capătul lumii 


x 


Un an mai târziu navigatorul James Cook revendică teritoriul 
în numele Marii Britanii, pe care îl transformă în anul 1788 în 
colonie penitenciară britanică, pe locul unde avea să ia naştere 
mai târziu cel mai mare oras al Australiei, Sydney. După câțiva 
ani, în anul 1851 în statul Victoria, se descoperă zăcăminte de 
aur, goana după aur atrăgând un exod de europeni. După Al 
Doilea Război Mondial, un val de emigrări creşte populaţia la 5,5 
milioane de locuitori. Mai târziu, în anul 1973, s-au închis 
graniţele, populaţia numărând 20 milioane de oameni, 
majoritatea eurasiatici, fiind înregistrate 150 de naţionalităţi. 

În Australia, Munţii Cordilieri sunt renumiţi prin Muntele 
Albastru, o minunatie a naturii cu pădurile întinse de eucalipt, ai 
căror vapori în razele soarelui colorează atmosfera în albastru. 
Tot în zona munţilor se detaşează o formaţiune din stânci, numite 
„Trei surori” care par a fi sculptate. Legenda spune că un 
conducător de osti, plecat în război şi-a transformat cele trei fete 
în stană de piatră pentru a nu fi luate de cotropitori, dar pentru că 
a pierit în luptă, fetele au rămas pietrificate. Un alt loc de poveste 
este golful Sydney, cel mai mare din zonă şi primul populat de 
oameni, acolo trăind 1000 de băştinaşi aborigeni. 

Europenii colonizatori au adus boli odată cu venirea lor, ce 
au decimat populaţia băştinaşă, care nu avea rezistență la 
tuberculoză, variolă, etc. care s-au dovedit fatale pentru ei. Au 
mai adus pisici, iepuri, care au devastat fauna indigenă, ce a avut 
mult de suferit. În subsolul australian se găsesc zăcăminte de 
uraniu, diamante, mai ales în zona Kimberley, tara fiind între cei 
cinci mari producători de diamante din lume. O altă bogăţie este 

pădurea tropicală, neatinsă, ce are peste 100 milioane de ani 
vechime. Renumit este şi câinele Dingo, adus aici de aborigeni, 
acum 40000 de ani. Pentru a proteja fauna şi flora specifică 
zonei, unică, s-a impus o legislaţie strictă ce interzice 
introducerea în ţară a plantelor, animalelor, seminţelor sau a altor 
lucruri, ce ar pune în pericol zona şi pentru a proteja sistemul 
ecologic, foarte bine conservat. Pe pajiştile verzi de pe coastele 
oceanului cresc peste 110 milioane de ovine şi peste 29 milioane 
de bovine. Te impresionează faptul că aceste animale sunt în 
zone îngrădite, nesupravegheate de om, cele care au pui fiind 
separate de restul turmei. Oile nu sunt mulse, ca la noi, laptele îl 
consumă mieii şi de bază este lâna de calitate superioară. Din 
păcate şi lâna este folosită mai puţin ca la noi, fiind înlocuită cu 
materiale sintetice. 

Una dintre marile minuni ale naturii se află în largul 
coastei statului Queensland şi are 3000 recifi coralieri, câteva 
insule mici ce se întind pe o suprafaţă de 2000 km. Este vorba de 
Marea Barieră de Corali, reciful având o suprafaţă de 350000 
km?, fiind cel mai mare de pe planetă. Acolo trăiesc 350 specii de 
corali, regiunea fiind un habitat natural cu 1500 specii de peşti şi 
200 specii de păsări, fiind locul preferat pentru delfini, broaşte 
țestoase si balene cu cocoasä, care vin în zonă în perioada 
împerecherii. Coralii sunt foarte fragili şi uşor de distrus de 
oameni datorită poluării. Deja bariera, fiind foarte vizitată, a 
creat probleme în ce priveşte poluarea, ce a afectat mult reciful. 

La recif se ajunge cu un catamaran, care ajuns în larg, 
acostează la un ponton fix. Te uimeşte grija celor de aici pentru a 
păstra curăţenia şi liniştea din jur. Un mic submarin, cu pereţii de 
sticlă şi-a luat turiştii, ducându-i în adâncul oceanului. 

A fost un vis să fii sub apele oceanului, să vezi acele fragile 
filamente de corali şi o sumedenie de peşti ce însoțeau 
submarinul. Părea o escortă vie, ce ne însoțea, fie să ne spună 
„bun venit”, fie să ne atentioneze că le-am violat habitatul. Pe 
măsură ce am coborât, ne-au lăsat în întunericul adâncului, puţin 
luminat de razele soarelui ce abia mai pătrundeau în apele reci 
ale oceanului. Eram deja deasupra recifului, lângă el se desluşea 
negrul abisului, care şerpuia pe lângă recif. Nu-ţi poţi imagina 
acest paradis terestru, miraculos, putin cunoscut nouă. Curentii 
din ocean mişcau uşor filamentele de corali, schimbându-le 
culoarea în razele de lumină ce pătrundeau mai greu. Atâta 
mişcare şi frumuseţe era în toate părţile, încât nu ştiai cum să le 
cuprinzi, să le iei cu tine în minte şi în suflet. Un adevărat 
paradis, ce îl descoperim câte puţin şi care se cere protejat. 

Multe parcuri naţionale, bine amenajate şi conservate, te 
invită să le admiri frumuseţea inegalabilă şi unică. Parcul 
Katoomba, cu formațiunile stâncoase „ki surori”, parc national 
care adăposteşte fauna specifică australiană, canguri, Koala, 
pasărea Emu, câinele Dingo, Diavolul tasmanian, Pasărea Kiwi şi 
altele. În Parcul Naţional Barron George se trece cu telefericul 
peste pădurea tropicală, unde se deschid privirii nişte peisaje 
incredibil de frumoase. 

De la înălțimea cabinei telefericului, urmăream coronamentul 
copacilor seculari şi nu mică mi-a fost mirarea, când am văzut 
copaci crescuţi din coroana altor copaci. Mă gândeam că în cazul 
unui accident al cabinei telefericului nimeni nu te poate salva, în 
jur fiind păduri dese şi neumblate. Aborigenii şi-au amenajat un 
parc, Tjapukai, unde populaţia Pamagirri prezintă datinile şi 
obiceiurile lor. Ne-au oferit un spectacol inedit, prezentându-ne 
îmbrăcămintea şi tatuajele specific aborigene. 

Nu poţi să crezi că în mai puţin de 200 de ani, dintr-o colonie 
tip penitenciar, într-un capăt uitat de lume, s-a dezvoltat aşa o 
civilizaţie. Doar o legislaţie, foarte bine pusă la punct, dar şi 
respectată, păstrează ordinea, liniştea populaţiei, conservând şi 
protejând flora şi fauna lor deosebită. 

Plecăm din Australia cu gândul la frumuseţile văzute, la 
golful Sydney, cu podul de fier ce-l traversează şi la inegalabila 
Operă din Sydney, unică în lume, prin modul cum s-a conceput 
acoperişul acesteia, în formă de scoici suprapuse, ce se ridică la o 
înălțime de 60 de metri, pe care arhitectul Utzon l-a imaginat, ca 
un răspuns la valurile care asaltează portul din Sydney. 

Din Sydney am zburat spre Cairns, în zona renumitei Barierei 
de corali şi de acolo am continuat zborul spre o altă insulă, mai 
mică, dar deosebit de frumoasă, Noua Zeelandă. Situată la 1600 
km sud-est de Australia, are o suprafață similară cu a Japoniei. 
Este alcătuită din două insule mari, una în Nord şi cea din sud, 
separate de Strâmtoarea Cook, de 22 km, dar şi alte insule mai 
mici, autonome. Capitala este un oraş cu două porturi, unul la 
Oceanul Indian şi celălalt la Oceanul Pacific. 

Auckland este cel mai mare oraş, la intrarea căruia te 
întâmpină un crater mare, înverzit. Multe dintre conurile 
vulcanice au fost locuri în care trăiau populaţii maori şi au încă 
vizibile urme de terasare. Un număr mare dintre acestea au fost 
nivelate de cariere, altele au devenit parcuri publice. Oraşul are 
clădiri moderne şi parcuri mari, foarte curate. 

Pe coasta Oceanului Pacific, într-o zonă aflată pe o falie 
activă geotermală, se află localitatea Rotorua, cu renumitul pare 
Te Puia. Este o zonă împădurită, unde pe alocuri apar gheizere ce 
îşi aruncă apa fierbinte spre înălțimi. Apele sulfuroase au colorat 
zona în galben verzui, aerul este greu de respirat, fiind umed şi 
cu vapori de sulf, dar priveliştea zonei este magnifică. Poţi să 
crezi că te-ai teleportat într-o zonă cosmică, unde totul este un 
miracol. 

Şi pentru a completa acest tablou parcă extraterestru, apar şi 
vulcanii noroiogi, care bolborosesc făcând gazul să iasă la 
suprafaţă. Gândul m-a dus rapid la vulcanii noştri noroioşi din 
zona Buzăului, pe care puţini conationali i-au văzut. Şi acolo s-a 
creat un sol arid, uscat cu fisuri mari în el,cu aspect selenar. 

Insula din sud este bordată de Alpii Zeelandezi, cu unele 
vârfuri de peste 3754 m şi cele mai multe de peste 3000 m. Încă 
mai sunt ghețari în aceşti munţi, Ghețarul Aoraki, in maoră „cel 
ce străpunge norii”. Prin topirea ghețarilor s-au format lacuri cu 
ape limpezi, pline de vegetaţie şi fiorduri. 

Lacul Taupo are o suprafață de 600 km?, cunoscut sub numele 
de „cupa cu şampanie”, este un lac vulcanic, plin cu ape bogate 
în minerale, care bolborosesc la 60 de grade. 

Nu departe de Rotorua, la 20 km este rezervaţia termală, Wai- 
O-Tapu, in limba maoră „ape sacre”. 

Aşa cum aceste rezervaţii sunt unice în felul lor, doar în Noua 
Zeelandă, mai supraviețuiesc păsări nezburătoare kiwi, cacadu, 
emu. Oraşul din Sud, Queenstown este un oraş de o rară 
frumuseţe, înconjurat de Alpii Neozeelandezi, cu zăpezi veşnice 
şi cu lacul albastru ce separă muntele de oraş. O oază nesperată 
de frumuseţe o oferă Grădina Botanică, ce parcă vine din lac. Tot 
soiul de conifere de talie mică şi pitice sunt pe aleile parcului, 
creând un paradis terestru, flancat de munţii care opresc curenţii 
reci dinspre ocean. 

Un alt capăt de lume, unde frumuseţea se îmbină cu natura, cu 
oameni cuminţi şi civilizafi, ce ştiu să pună în evidență bogăţia 
oferită de Mama Natură. 

Părăsim oraşul pe o ambarcatiune ce ne duce în unul din cele 
mai sălbatice şi frumoase fiorduri, Fiordul Milford. Este adâncit 
în Insula de Sud, un golf al Mării Tasmaniei lung de 19 km. Este 
unul dintre cele mai umede locuri ale planetei, aici plouând 182 
de zile pe an. 

Un vas de croazieră ne-a purtat printre pereţii stâncoşi, plini 
de torenti, spre largul oceanului. Este o frumuseţe sălbatică, 
torentii de apa cad in cascade, ozonând aerul. Foci şi lei de mare 
se ridică, din când în când din apa rece pe pietrele muntoase, 
aşteptând căldura soarelui. 

Acest culoar lung ce străbate spre mare este un paradis 
terestru. Pădurea virgină ce acoperă munții, este de un verde crud 
şi copacii sunt seculari. 

Toti pasagerii parcă amutisem în acest decor fantastic, toţi 
admiram fiecare colţişor şi îl imortalizam. 

Vaporul mergea lin, pentru a ne lăsa să savurăm aceste 
frumuseți sălbatice. Curând, culoarul s-a deschis şi în fata noastră 
a apărut imensitatea oceanului, cu puţine valuri, cu greu reuşind 
să zărim orizontul. 

Drumul spre fiord l-am parcurs cu o maşină şi am trecut pe 
lângă alte lacuri albastre, Lacul Te Anau fiind considerat şi lac 
sacru de către maori, populaţia băştinaşă a acestor insule. 
Impresionant este tatuajul acestora, în culori ce te duc cu gândul 
la locuitorii insulei Tahiti sau la cei din Insula Paştelui. 

Dansul poporului războinic este numit Haka, un strigăt de 
război tradiţional ancestral, renumiţi fiind şi pentru mânuirea 
arcului lor cât şi a bumerangului. 

S-a încheiat o călătorie la un alt capăt al lumii, plină de 
aventuri, călătorie în care am întâlnit oameni şi culturi noi, de la 
care avem multe de învăţat. 

Tara vulcanilor şi a gheizerelor 


De de Siberia şi de Munţii Urali, un tărâm de 
curând descoperit este Peninsula Kamceatka. Aflată în 
Extremul Orient al Asiei, scăldată de apele Oceanului Pacific, cu 
multe golfuri uimitoare, munţi vulcanici activi cu vârfuri 
acoperite de zăpezi veşnice, gheizere fierbinţi şi lacuri glaciare, a 
căror culoare albastră se confundă cu cerul. Tot aici sunt pajişti 
şi păduri de şes alpin, care adăpostesc urşii grizzly şi o mare 
diversitate de animale sălbatice. 

Exploratorul Vitus Bering a ajuns în golful Avacea în anul 
1740 şi a pus piatra de temelie a aşezării, ce avea să poarte 
numele celor două corăbii ale expediției, Sf. Petru şi Sf. Pavel, 
corăbii construite în Ohotsk. Întimpul războiului din Crimeea 
portul a rezistat asediului forțelor franco-britanice, ulterior 
devenind o sursă importantă de peşte (somon) şi de carne de 
crab, pentru Uniunea Sovietică. 

Oraşul Petropavlovsk este un oraş mare, aşezat la poalele 
munţilor vulcanici şi având ieşire în golful Avacea. Un oraş 
frumos, bine întreținut, cu clădiri vechi şi moderne, ce se 
armonizează pe deplin. Are o populaţie de peste 170.000 
locuitori, cu o climă umedă şi ierni blânde, ceea ce face ca 
pădurile de foioase şi conifere să reziste, ele dând şi culoarea 
oraşului. 

Am poposit în partea veche a oraşului şi după ce am fost 
cazaţi, am plecat să explorăm acest oraş aflat la capăt de lume. 

La capătul lumii 


Am zărit la un moment dat o pasarelă ce urca, pentru 
locuitorii din acea zonă şi am urcat uşor neştiind cam ce drum am 
de parcurs. Ajunsă cu greu la capătul pasarelei, mi s-a deschis în 
fata ochilor o privelişte fermecătoare, cu cartierele din oraş şi 
mai ales cu Golful Avacea. Era o deschidere imensă de apă ce 
ducea spre ocean. Acum ştiam în ce direcţie trebuie mers, aşa că 
rapid am coborât şi am luat-o la pas spre golf. 

Nu îmi venea să cred că acolo unde apele golfului pătrundeau 
în oraş era o piaţă imensă cu pavaj modern, piaţă în care se 
găseau clădirea Teatrului şi a Cinematografului, construite în stil 
rusesc. Se făcuse deja seară, oraşul fiind bine luminat, în diverse 
culori. Toate aceste lumini erau reflectate în apele golfului şi ale 
unui mic lac, rămas după retragerea apelor oceanului. 

Trotuarele ce duceau spre centru erau bine întreţinute şi aveau 
multe bănci din fier. Putin mai târziu, mi-am dat seama că ele 
aveau un rol dublu, pentru odihna trecătorilor, dar şi pentru 
reclame la diverse firme. Niciuna nu semăna cu cealaltă, era 
parcă o expoziţie de artă în fier, la fel erau şi coşurile de gunoi, 
diferite ca formă, reprezentând un produs anume. 

Drumul de întoarcere la hotel era destul de lung, dar aşa 
aveam prilejul să savurez liniştea şi pacea din acest orăşel 
îndepărtat al lumii. A urmat apoi drumul spre vulcanul Avacea, 
drum parcurs în mare parte pe o albie de râu secată, cu un 
automobil ce avea roti ca de tractor. 

Drumul a fost palpitant, între malurile înalte ale râurilor, şi 
uneori apăreau mici torenti pe albie, veniţi din topirea zăpezii de 
pe vulcan. După câteva ceasuri am ajuns la un loc de campare, la 

poalele muntelui, ne-am tratat cu un ceai fierbinte şi ceva 
dulciuri, ca să pornim apoi pe vulcan. 
Când am ajuns acolo deja începuse o ploaie máruntá, 


„mocäneascä” aşa cum o numesc românii. M-am alăturat unui 
grup mic şi entuziast, pentru a escalada muntele, dar muntele şi-a 
arătat din plin forţa şi ne-a țintuit locului. Pe lângă ploaia 
măruntă a început un vânt puternic, ce voia parcă să te spulbere. 
Nu puteai să stai drept şi cu greu am reuşit să înaintăm câteva 
sute de metri. Dacă echilibrul ţi-l puteai menţine foarte greu, 
respiraţia a început să fie greoaie, datorită vitezei mari a vântului. 

Am înțeles atunci ce înseamnă natura dezlánfuitá, ce 
înseamnă muntele, cu vânturile dinspre ocean şi ne-am întors 
înapoi la adăpost. Parcă nu puteam realiza ce vijelie se 
dezlantuise. După câteva zile, când am plecat în alte zone, o 
colegă din grup s-a aventurat din nou spre Avacea. 

Ziua era senină, frumoasă, însorită şi a urcat cu un grup de 
alpinişti cei 1100 de metri, dar stupoare, la coborâre s-a 
dezlantuit o furtună năpraznică şi un vânt puternic, care le-au 
îngreunat mult coborârea. 

În drumul de întoarcere am oprit la Paratunka, zonă 
împrejmuită, cu ape termale fierbinţi, separate în bazine după 
temperatura lor. Clădirea era modestă, cu vestiare şi duşuri iar 
bazinele vopsite în albastru erau sub cerul liber. 

Am plecat din golf, cu un mic vaporaş particular, spre Insula 
Starichkov. 

La capătul lumii 


Golful este mare, având o suprafață de 215 km? şi o adâncime 
de 26 m, fiind unul dintre cele mai mari golfuri închise de pe 
glob şi permite acostarea în siguranţă a oricărei nave din lume. 
Apele râului Avacea şi Paratunka se varsă în acest splendid golf, 
pe malurile căruia s-au dezvoltat oraşele Petropavlovsk- 
Kamceatski şi Vilyuchinsk. 

O atracție deosebită a golfului o reprezintă stâncile solitare 
„Trei fraţi”, situate înspre ieşirea din golf şi insula Starichkov. 
Cu o suprafaţă de 0.5 Km? aceasta s-a ridicat cu 140 m deasupra 
apei şi găzduieşte 44 de colonii ale celor 10 specii de păsări 
marine, denumirea venind de la o pasăre ce cuibăreşte aici 
numita staric şi toată insula este o rezervaţie naturală. 

Am stat sus, la timonă, lângă marinarul ce conducea 
vaporaşul şi admiram în linişte zborul păsărilor spre stânci. Am 
servit la prânz o supă de crabi şi felul doi a fost arici de mare şi 
crabi, pe care îi tăiam cu foarfecul şi aruncam oasele în mare. 
Reîntoarsă în port am vizitat muzeul Kamceatka Lore. 

Acolo este expusă istoria peninsulei şi a oraşului, informaţii 
despre exploratorii de acum 273 de ani, despre cel care a 
descoperit strâmtoarea ce-i poartă numele şi calea ferată spre 
America de Nord. 

În sudul peninsulei este renumitul lac vulcanic Kuril, cu o 
suprafaţă de 76 km? şi o adâncime de 330 m. Lacul este flancat 
de cele două conuri vulcanice Kambalny şi Ilinsky, care creează 
o imagine captivantă. Drumul spre lacul Kuril l-am parcurs cu 
autobuzul, până la o bază aeriană a armatei ruse. 

Acolo ne aşteptau elicoptere cu 20 de locuri, cu care am 
survolat zona muntoasă şi am aterizat pe malul lacului. 

Zborul cu elicopterul a fost foarte interesant, am trecut peste 
craterul vulcanilor, am survolat văile verzi şi neumblate de 
oameni, am trecut şi am poposit la lacurile vulcanice din jur. 
Albastrele lucii de apă fierbinte, cu ţărmul de culoare neagră sau 
roşie, aminteau de activitatea vulcanilor. 

Sunt lacuri putin cunoscute şi putin vizitate de turişti. Tarmul 
Kamceatkăi a fost ferit multă vreme de vizitatori, acolo fiind o 
activitate vulcanică intensă, gheizere cu ape sulfuroase, alunecări 
mari de teren şi mai ales o puternică bază militară rusească. La 
aterizarea elicopterului, urmăream flora spontană bogată şi 
frumos colorată. 

Am coborât pe malul lacului Kuril, unde erau soldaţi înarmaţi, 
erau amenajate ceva clădiri de campare şi un cort imens tip tunel, 
care adăpostea magazinul de suveniruri. 

Am fost conduşi sub escortă pe malul lacului, unde ne aştepta 
o şalupă rapidă, ce ne-a plimbat pe lac şi am ajuns în zona urşilor 
grizzly, ieşiţi la pescuit din zona împădurită. 

Eram la doi paşi de ei, se jucau în apa lacului de pe margine, 
neavând treabă cu noi. Urşii erau mari, somonii erau mulți şi 
aveau cu ce se ospăta. 

Pe marginea lacului unde erau ei, se ridica o pădure ce le 
asigura habitatul. Înainte de a pleca cu şalupa am zărit un pod de 
lemn, destul de lung, ce traversa un râu, în care se vedeau bine 
somonii depunând icrele şi schimbându-şi culoarea în roşu. 

Doi ursuleti mici erau pe pod, sub privirile noastre, unul din ei 
a coborât în apă, a luat un somon şi s-a ridicat să îl împartă cu 
insofitorul său. Nu aveau treabă cu noi şi nici urmă de frică. Mai 
degrabă soldatul care era înarmat, era foarte vigilent şi atent la 
orice comportament imprevizibil al acestora. 

Felul cum eram paziti de soldaţi înarmaţi, ne arată existența 
unui pericol iminent din partea urşilor grizzly. Sunt animale mari 
si sălbatice iar omul a pătruns în habitatul lor natural, 
stânjenindu-i. 

Lacul Kuril este renumit pentru că este cel mai mare din 
Kamceatka şi pentru că aproape 6 milioane de specii de peşti vin 
să depună icrele aici, din august până în septembrie. 

La întoarcere am poposit într-un loc cu o vegetaţie 
abundentă, cu iarba verde şi flori multicolore, loc amenajat 
pentru picnic şi pentru baie, într-un râu cu apă foarte fierbinte. 
Râul izvora de sub vulcan şi avea o culoare verzuie, din el ieşind 
aburi fierbinţi. Migrarea peştilor aduce cu ea mii de păsări mici şi 
mari, care își găsesc hrana din belşug. 

În zona de coastă mai sunt populaţii indigene, 
koriaci, itelmeni, eveni si ciucuţi. Am fost într-un sat de 
indigeni, amenajat pentru turişti, numit Kaynyran, în limba 
koryak, care însemna „colţul ursului”. Satul e amenajat pe o 
pajişte fermecătoare, pe malul unui mic lac cu o vedere 
spectaculoasă a vulcanilor, Koryasky şi Avachinsky. La intrarea 
în sat, ne-au întâmpinat multi câini Husky, care lătrau în cor, 
fiecare fiind legat lângă cuşca lui. Separat de o alee, erau câteva 
cuşti mari, cu plasă, unde stăteau câinii de tracțiune, liberi, cu o 

blană albă, foarte deasă. Erau rase de câini mai rare (Malamutul 
de Alaska, Samoyede) şi erau protejaţi de intemperii. 

Un spectacol măreț, cu cântece şi dansuri specifice a fost 
prezentat de către locuitori, într-un foişor, în mijlocul căruia 
ardea pe o vatră rotundă de piatră, un foc. După ce ne-au spus 
povestea lor şi a străbunilor lor, care erau prieteni cu animalele şi 
le-au învăţat limbajul, pe care au început a-l folosi şi ei în viaţa 
de zi cu zi şi în dansuri, ne-au arătat dansurile lor specifice. 
Melodiile erau frumoase, simple şi pătrunzătoare, bine 
armonizate cu figurile din dans. Din când în când, tobele lor mari 
erau aduse lângă flacără, unde datorită căldurii pielea fină 
animală se usca mai tare şi scotea alte sunete, cu o acustică mai 
bună. E 

A fost o încântare acest spectacol în costumatia lor din piele 
de urs, prelucrată şi ornată frumos, cu broderii. La fel de 
frumoase erau şi ciubotele, din blană groasă, vopsite maroniu ca 
şi mantiile purtate. Pe frunte aveau şiruri de mărgele colorate, 
care spre urechi erau mai lungi. După spectacol, într-o colibă 
mare, am servit o supă de ren delicioasă şi un fel de turte coapte 
în ulei (ca la noi), acoperite باه‎ 

Ne-am întors în oraş, cu gândul la aceste triburi băştinaşe 
păstrătoare de tradiţii, care trudesc din greu, pentru a continua 
viaţa curată, strămoşească. În drum spre oraş ne-am oprit la 
izvoarele termale Rodon. Apele fierbinţi, captate în bazine, 
aşteptau localnicii la tratament. Erau ape puternic sulfuroase şi 
expunerea în ele trebuia limitată. 

Departe de casă, cu o diferență de 8 ore de fus orar, 
Kamceatka rămâne un târâm de vis, în care natura şi-a păstrat 
frumuseţea şi vârful munţilor se scaldă în apele limpezi şi 
fierbinţi ale lacurilor vulcanice. 

Văzusem un documentar cu sălbatica Kamceatka şi am rămas 
impresionată de lanţul munţilor vulcanici, de văile abrupte, de 
lacurile albastre cu ape limpezi şi fierbinţi. Mi se părea ceva 
foarte îndepărtat şi deosebit de frumos. 

Nu credeam că paşii mă vor purta spre aceste locuri, la 
capătul pământului, locuri scăldate de apele reci ale Pacificului 
de Nord. 

Cu toate că drumul până acolo a fost foarte lung, cu popasuri 
in orägelele de pe traseul Transsiberianului, apoi un zbor cu 
avionul de încă 8 ore din Novosibirsk, toate au meritat efortul de 
a ajunge în minunata şi inegalabila Kamceatka. 

Magdalena Avădanei ne sugerează că 
a venit timpul să începem să trăim 
paradigma lui „a fi”, asemenea 
căprioarei şi arborelui, liberi de tot ce 
ne stăpânește, in lir şte şi armonie cu 
tot ce e lângă noi, încă neobservat. 

Un periplu care lasă imaginaţia liberă 
şi ne poartă în împărăţia naturii, cu 
simplitatea ei dar care ne invata 
adevăruri fundamentale ale acesteia: 
libertate, seninătate, vigoare si luptă 
pentru existenţă. O.evadare din rutina 
cotidianului urban, cu siguranţă într-o 
altă lume, mai curată Şi mai 
autentică. $ ” Emilia Tufuianu 


„O îndrăgostită de lume, o împătimită 
de călătorii în cele mai îndepărtate 
locuri ale Terrei, Magdalena Avădanei 


ne invită să admiram frânturi de 


geografie, istorie, tradiții,- frumuseți 
ale naturii surprinse de aparatul foto 
care o însoţeşte. mereu in drumetiile 

tia este o cominuare a 
primei ediţii a expoziţiei persohale de 
fotografie realizată în.anul 2011. De 
această dată ne invită să 
redescoperim, in peste 200 de 
fotografii, China, Japonia, America de 
Sud, America de Nord, Australia, 
Zeelanda, Africa, India, Dubai, pentru 
a continua cu provocări noi: 
Kamceatka, Norvegia, Rusia, Tibet sau 
imagini cu spectaculoasa ‘Aurora 
boreală. Așadar, vă “provoc am la o 
călătorie cu aparatul foto Prin şi în 
jurul lumii alături de Magdalena 
Avădantei. ”. A 
muzeograf, Mihaela Ciobanu: 
Călătorie în jurul lumii Ziarul de 

- Roman, 13.09.2017 æ 


„Acele locuri de la capătul lumii, Tara de Foc, Strâmtoarea Magellan, Alaska, 
Peninsula Kamceatka şi Noua Zeelandă, erau pentru mine nişte misterioase atracții, 
inexplicabile pentru un copil. Le-am purtat în suflet încă din copilărie şi îmi reveneau 
în minte acele tainice chemări, acea atracţie neobişnuită care mă urmărea mereu. ” 

